Ibrahim Magemeso yategeezezza akakiiko nti ettaka ly’eggaali y’omukka lyamuviirako okulekulira omulimu gwe e Jinja, bakama be ne bamutwala ku ofiisi z’ettaka e Ntebe ng’abakulembeze e Jinja bamuweereza obubaka ku ssimu obw’okumutta singa alemerako n’agaana okuyisa fayiro zaabwe bafune ebyapa.\nBya ALICE NAMUTEBI NE DONALD KIRYA\nEYALI akulira eby’okupunta ettaka e Jinja aloopedde akakiiko abakulembeze b’e Jinja abaamuviirako okulekulira ekifo kye nga bamulaalika okumutta olw’okubalemesa okufuna ebyapa ku ttaka ly’eggaali y’omukka.\nMu be yaloopye kwabaddeko eyali kansala w’e Walukuba, Richard Mbaziira n’omuwandiisi wa NRM e Jinja, Julius Zziwa.\nBano yabannyonnyoddeko ng’abantu abeeyambisa ssente era abalina omululu gw’ettaka nga buli lye balaba tebafaayo ku nnannyini lyo nga kano ke kamu ku bukodyo bbo n’abalala 58 bwe baali bakozesa okusaba ebyapa ku ttaka ly’eggaali y’omukka.\nYasomedde akakiiko obubaka Mbaziira bwe yamuweereza ku ssimu nnamba 077388161 ng’amutegeeza nti, “Oba oyagala oba toyagala, ffenna 58 tulina okufuna ebyapa, bw’oba mugezi lekerawo okukola abalabe e Jinja kubanga tomanyi kye tuyinza kutuusaako.”\nAte Brasio Waibale Nnume, 72 eyali akulira akakiiko k’ettaka mu disitulikiti y’e Jinja ebintu byamusobyeko nga bamukunya n’atuuka n’okutegeeza ssentebe waako omulamuzi Catherine Bamugemereire nti kirabika talina mukisa!\nWaibale ye yayisa fayiro z’abantu okufuna ebyapa mu kibira kye Kimaka n’okugaba liizi ku ttaka ly’eggaali y’omukka.\nBwe yabadde akunyizibwa ku ttaka lino, Waibale yatandise okugamba akakiiko nti yalwanira Gavumenti mu nsiko naye tasiimiddwa olw’ebirungi by’akoledde eggwanga kubanga n’abaana be bonna basomye naye tebaweereddwa mirimu mu Gavumenti ate ng’okugenda mu ofiisi eno bamusaba busabi.\nWaibale yagambye nti bwe yayingira ofiisi y’ebyettaka wakati wa 2010 - 2015 yasangawo fayiro mpitirivu kubanga Jinja yali emaze emyaka 2 nga terina kakiiko ka ttaka ku disitulikiti era kino kyasalibwawo abantu fayiro zaabwe zikolebweko mu bwangu nga buli lutuula lw’akakiiko basobola okuyisa fayiro ezisoba mu 250.\nWaibale baamulaze ebiwandiiko nga mu fayiro ze yayisa mwalimu n’ez’abavubuka ab’emyaka 37 kati abalina ebyapa bya yiika 4 ku ttaka lya munisipaali n’agamba nti guno omulembe gw’abavubuka kubanga be bakola emirimu egivaamu ssente empitirivu.\nYagaanyi okukkiriza nti ettaka ly’ekibira n’eggaali y’omukka yabiyisa mu bukyamu ng’agamba nti ku ttaka tekwaliko kabonero kakiraga.\nAte poliisi eggalidde omusuubuzi w’e Jinja Yahya Kisakye olw’okulimba akakiiko nti alina obuwandiike obukakasa obwannannyini bw’ekibira ky’e Kimaka kyokka bwe babimusabye n’agamba nti byonna byabbibwa mu mmotoka Ku ttaka ly’ekibira Kisakye era yasangiddwa ng’alina yiika z’ettaka endala 12 ezaali eza Jinja Munisipaali kyokka ng’engeri gye yalifunamu erimu amankwetu.\nOmulamuzi Catherine Bamugemereire yasoose kumubuuza oba nga akozesa erinnya lya Sipiika Rebecca Kadaga okutiisatiisa abantu naddala abakungu b’akakiiko k’ettaka e Jinja ne bayisaawo fayiro ze mu bwangu n’agamba nti ettaka lyonna lyalina alifunye mu makubo matuufu.\nYategeezezza akakiiko nti jjajja we Apollo James yali abeera mu kibira ky’e Kimaka era yasasulanga obusuulu n’ategeeza nti ekibira ky’e Kimaka kyabwe kyansikirano.\nYasuubizza okuleetera akakiiko lisiiti jjajja we kwe yasasuliranga okukakasa akakiiko nti ettaka yalifuna mu butuufu kyokka bwe yatuuse okunnyonnyola akakiiko n’agamba nti ebiwandiiko byabbibwa.\nOmulamuzi Bamugemereire yamugambye nti bw’ataba mukumpanya wa ttaka kirabika alina abantu abamukozesa. Kisakye yabuuzizza omulamuzi nti, “Nnyabo ky’ogamba ku myaka 37 sikkirizibwa kuba na ttaka mu munisipaali?”\nKino kyanyiizizza omulamuzi n’alagira poliisi emutwale asuleyo nga bwe bongera okumunoonyerezaako


Kabaka asiimye omulimo ogukolebwa ku Masiro e Kasubi – Buganda Today\nKabaka asiimye omulimo ogukolebwa ku Masiro e Kasubi\n21st December 2017 bugandatoday Culture & society, luganda, Mengo, news\nSsaabasajja Kabaka asiimye omulimo amatendo ogukolebwa ku Masiro e Kasubi. Kino kyeyolekedde ku kijjulo ky’agabidde abantu abali ku mulimo guno okumalako omwaka wamu n’okulambula Amasiro.\nKatikkiro Charles Peter Mayiga yeeyakulembeddemu okulambula kuno ngali n’Omulangira Cryspian Jjunju Kiweewa wamu n’abankungu abalala bangi. Katikkiro yategezezza nti kati essuubi lirabika bulungi nti omulimo gunatera okuggwa.\nKatikkiro mu Masiro e Kasubi\n“Omulimu gugenda mu maaso bulungi. Tusuubira nti omwaka 2018 wegunaggwerako nga Muzibu Azaala Mpanga awedde,” Mayiga bweyagambye. “Tubebaza kubanga tukimanyi bulungi obuzibu obuli mu mulimo guno. Mwebale okwolesa obukugu, obuyiiya wamu n’obumaliririvu wamu n’obutebalirala,” Mayiga bweyagambye.\nOmulimo gwa bukugu bwawaggulu nnyo\nOluvannyuma lw’okulambula kuno, Mayiga yategezeezza abakozi nti Ssaabasajja kabaka yasiimye bafune ekijjulo olwokubebaza omulimo omulungi guno.\nEnsoda ezesigika mu Lubiri zaategezeezza nti Kabaka musanyufu nnyo era y’ensonga lwaki Omulangira Jjunju Kiweewa yawerekeddeko Katikkiro mu kulambula kuno wamu n’okugabula ekijjulo. “Kabaka musanyufu kubanga kati alaba bulungi nti Amasiro ganatera okuggwa. Tusuubira nti Amasiro gano gayinza n’okuggwa nga 2018 ali mu makaati awo naye ndowooza Katikkiro teyayagadde ku kiraga bwatyo,” Omuntu waffe mu Lubiri bweyagambye.\nKatikkiro n’Omulangira Jjunju nga basala keeki mu Masiro ng’akabonero akalaga obuasanyufu bwa Ssaabasajja Kabaka eri omulimo ogukolebwa e Kasubi\nAmasiroKasubi Royal Tombs\nPrevious Post:Abantu baletedde Kabaka Amakula g’Omwaka\nNext Post:Katikkiro atongozza Bbaasi enatwala abalambuzi e Kasubi


Bukedde Online - Nkooye okubakuba kibooko ka mpummule ebyobufuzi - Mutabaazi\nNkooye okubakuba kibooko ka mpummule ebyobufuzi - Mutabaazi\nMmotoka eyingiridde enju n’etta omu\nOmubaka yennyamidde olw’abasajja abatakyalina...\nABALIMI b'amatooke n'emmwaanyi e Lwengo abeegattira mu kibiina kya Bukoto-Lwengo Multi-Purpose bali mu kasattiro olwa ssentebe wa disitulikiti, George Mutabaazi okukabatema nga bw’atagenda kudda mu by'obufuzi by'e Lwengo.\nMutabaazi (ku kkono) ng’ayogera mu lukiiko.\nMutabaazi yategeezezza nti bye babadde bawulira nti tagenda kudda bituufu. “Mu butuufu toyinza kuba mukulembeze ng'abantu b’okulembera bategeerera ku kibooko.\nWano nabazimbisa kaabuyonjo ku kibooko, okulima emmere nga mukukolera ku kibooko, abakeera mu mabaala kibooko abaffe mwali mulowooza ng’enda kukyama mu buyonjo zammwe?’’ Mutabaazi bwe yabuuzizza abatuuze.\nMutabaazi ye muyima w'ekibiina kino n'omubaka Amos Mandera abasaka obutale okuva mu mawanga okuli; Sudan, Rwanda,Tanzania ne Kenya nga bayise mu Pulezidenti Museveni mu kuyambako abalimi bano okufuna ensimbi ezeegasa ng'amawanga gano gabagulako ebirime byabwe.


Bukedde Online - Ebyuma ebiwambibwa mu bbaala bibatabudde\nEbyuma ebiwambibwa mu bbaala bibatabudde\nAbakola olwa Northern By-pass babasuulidde...\nSheikh attiddwa mu bukambwe: Abaamusse baamuggye...\nSempijja (mu kkooti) ng’avudde mu mbeera. Ayimiridde mu ssaati enjeru ye Matovu.\nBANNANNYINI bbaala e Makindye n’abategesi b’ebivvulu batabukidde mu lukiiko ne baagala okugwa mu bulago omukungu w’ekibiina ekirwanyisa okwokya mu nnyimba z’abayimbi (UPRS) nga bamulumiriza okubatulugunya.\nByabaddewo wiiki ewedde mu lukiiko olwayitiddwa abakulira abategesi b’ebivvulu mu Comrade’s Bar e Makindye.\nBaabadde baagala kutaagula Dick Matovu nga kyaddiridde okumuwa akazindaalo asooke abannyonnyole ekimuwambisa ebintu byabwe, wabula yabadde akyabannyonnyola ku tteeka ly’okwokya mu nnyimba nga bwe likwata ne ku bannannyini bifo ebisanyukirwamu, ne bamutabukira nga bagamba nti bye yabadde abannyonnyola byabadde tebibakwatako.\nTonny Ssempijja, omukwanaganya w’abategesi b’ebivvulu n’abayimbi yasabye Matovu annyonnyole olukiiko lwaki UPRS esindika abaserikale ne bawamba ebyuma bye basanga nga bikuba ennyimba z’abayimbi.\nBannannyini bifo baagambye nti aba UPRS bwe bawamba ebyuma byabwe ate okubibaddiza babasaba ensimbi nnyingi. Wabula Matovu yakalambidde n’abagamba nti tebasaanye kuwubisibwa muntu yenna ku tteeka ly’abookya mu nnyimba nti kye balina okukola kuligondera.


1 Samwiri 11-20\nSawulo anunula Yabesugireyaadi\n1 Awo Nakkasi Omwamoni n'ayambuka n'asiisira okwolekera Yabesugireyaadi: abasajja bonna ab'e Yabesi ne bagamba Nakkasi nti Lagaana naffe endagaano, naffe tulikuweereza:\n2 Nakkasi Omwamoni n'abagamba nti Bwe ntyo bwe nnaalagaana nammwe, amaaso gammwe gonna aga ddyo gaggibwemu; nange ndikiteeka ku Isiraeri yenna okuba ekivume.\n3 Abakadde ab'e Yabesi ne bamugamba nti Tuwe ebbanga ery'ennaku musanvu tutume ababaka mu nsalo zonna eza Isiraeri: awo bwe wataliba ow'okutulokola, tulifuluma ne tujja gy'oli.\n4 Awo ababaka ne bajja e Gibea ekya Sawulo ne boogerera ebigambo ebyo mu matu g'abantu: awo abantu bonna ne bayimusa eddoboozi lyabwe ne bakaaba amaziga.\n5 Awo, laba, Sawulo n'ajja ng'agoberera ente okuva mu nnimiro; Sawulo n'ayogera nti Abantu babadde batya okukaaba amaziga? Ne bamubuulira ebigambo by'abasajja ab'e Yabesi.\n6 Awo omwoyo gwa Katonda ne gujja ku Sawulo n'amaanyi, bwe yawulira ebigambo ebyo, obusungu bwe ne bubuubuuka nnyo.\n7 Awo n'addira ente bbiri n'azitematema n'aziweereza okubuna ensalo zonna eza Isiraeri mu mikono gy'ababaka ng'ayogera nti Buli atalifuluma okugoberera Sawulo ne Samwiri, bwe zityo ente ze bwe zirikolebwa. Ekitiibwa kya Mukama ne kigwa ku bantu, ne bafuluma ng'omuntu omu.\n8 N'ababalira e Bezeki; awo abaana ba Isiraeri baali obusiriivu busatu, n'abasajja ba Yuda baali obukumi busatu.\n9 Ne bagamba ababaka abajja nti Bwe mutyo bwe munaagamba abasajja ab'e Yabesugireyaadi nti Enkya, omusana nga gwase, munaafuna obulokozi. Ababaka ne bajja ne babuulira abasajja ab'e Yabesi; ne basanyuka.\n10 Abasajja ab'e Yabesi kyebaava boogera nti Enkya tunaafuluma ne tujja gye muli mutukole byonna bye musiima.\n11 Awo olwatuuka enkya Sawulo n'ayawulamu abantu ebibiina bisatu; ne batuuka wakati mu lusiisira mu kisisimuka eky'enkya, ne bakuba Abamoni okutuusa omusana lwe gwakaza: awo olwatuuka abaasigalawo ne basaasaana okusigala ne watasigala babiri ku bo abaali awamu.\n12 Abantu ne bagamba Samwiri nti Ani oyo eyayogera nti Sawulo alitufuga? leeta abasajja abo tubatte.\n13 Sawulo n'ayogera nti Tewaabeewo muntu anattibwa leero: kubanga leero Mukama akoze obulokozi mu Isiraeri.\n14 Awo Samwiri n'agamba abantu nti Mujje tugende e Girugaali, tunyweze eyo nate obwakabaka.\n15 Abantu bonna ne bagenda e Girugaali; Sawulo ne bamufuulira eyo kabaka mu maaso ga Mukama e Girugaali; ne basalira eyo ssaddaaka ez'ebiweebwayo olw'emirembe mu maaso ga Mukama; Sawulo n'abasajja bonna aba Isiraeri ne basanyukira nnyo eyo.\nSamwiri ayogera ku mattikirwa ga Sawulo\n1 Awo Samwiri n'agamba Isiraeri yenna nti Laba; mpulidde eddoboozi lyammwe mu byonna bye mwaŋŋamba, era nkoze kabaka okubafuga.\n2 Era, laba, kaakano kabaka atambulira mu maaso gammwe: nange ndi mukadde, mmeze n'envi; era, laba, batabani bange bali nammwe: era natambulira mu maaso ganunwe okuva mu buto bwange ne leero.\n3 Nze nzuuno: munnumiririze mu maaso ga Mukama ne mu maaso g'oyo gwe yafukako amafuta: ani gwe nnanyagako ente ye? oba ani gwe nnanyagako endogoyi ye? oba ani gwe nnali ndyazaamaanyizza? ani gwe nnali njooze? oba ani gwe nnatoolako mu ngalo ze eaguzi okunzibya amaaso nange naabasasula.\n4 Ne boogera nti Totulyazaamaanyanga so totujooganga, so totoolanga kintu mu ngalo z'omuntu yenna.\n5 N'abagamba nti Mukama ye mujulirwa gye muli n'oyo gwe yafukako amafuta ye mujulitwva leero nga mmwe temulabye kintu mu mukono gwange. Ne boogera nti Ye mujulirwa.\n6 Samwiri n'agamba abantu nti Ye Mukama eyassaawo Musa ne Alooni era eyaggya bajjajjammwe mu nsi y'e Misiri.\n7 Kale nno kaakano muyimirire buyimirizi mpoze nammwe mu maaso ga Mukama olw'ebikolwa byonna eby'obutuukirivu ebya Mukama bye yakola mmwe ne bajjajjammwe.\n8 Yakobo bwe yali atuuse mu Misiri, bajjajjammwe ne bakaabira Mukama, awo Mukama n'atuma Musa ne Alooni eyaggya bajjajjammwe mu Misiri n'abatuuza mu kifo muno.\n9 Naye ne beerabira Mukama Katonda waabwe, n'abatunda mu mukono gwa Sisera, omwami w'eggye lya Kazoli ne mu mukono gw'Abafirisuuti ne mu mukono gwa kabaka wa Mowaabu, ne balwana nabo.\n10 Awo ne bakaabira Mukama ne boogera nti Twayonoona kubanga twaleka Mukama ne tuweereza Babaali ne Baasutaloosi; naye kaakano tulokole mu mukono gw'abalabe baffe, tulyoke tukuweereze.\n11 Awo Mukama n'atuma Yerubbaali ne Bedani ne Yefusa ne Samwiri, n'abalokola mu mukono gw'abalabe bammwe enjuyi zonna, ne mutuula mirembe.\n12 Awo bwe mwalaba nga Nakkasi kabaka w'abaana ba Amoni ng'abatabadde, ne muŋŋamba nti Nedda, naye kabaka ye alitufuga: Mukama Katonda wammwe nga ye kabaka wammwe.\n13 Kale nno kaakano laba kabaka gwe mulonze era gwe musabye: era, laba, Mukama ataddewo kabaka okubafuga.\n14 Bwe munaaryanga Mukama ne mumuweerezanga ne muwuliranga eddoboozi lye ne mutajeemeranga kiragiro kya Mukama, mmwe era ne kabaka abafuga ne mugobereranga Mukama Katonda wammwe; kale:\n15 naye bwe mutaawulirenga ddoboozi lya Mukama, naye ne mujeemeranga ekiragiro kya Mukama, awo omukono gwa Mukama gunaalwananga nammwe nga bwe gwalwananga ne bajjajjammwe.\n16 Kale nno kaakano muyimirire buyimirizi mulabe ekigambo kino ekikulu Mukama ky'anaakolera mu maaso gammwe.\n17 Leero si ge makungula g'eŋŋaano? Naasaba Mukama aweereze okubwatuka n'enkuba: awo munaamanya ne mulaba ng'obubi bwammwe bunene bwe mwakola mu maaso ga Mukama nga mwesabira kabaka.\n18 Awo Samwiri n'asaba Mukama; Mukama n'aweereza okubwatuka n'enkuba ku lunaku olwo: abantu bonna ne batya nnyo Mukama ne Samwiri.\n19 Abaatu bonna ne bagamba Samwiri nti Sabira abaddu bo eri Mukama Katonda wo tuleme okufa: kubanga tworigedde ku bibi byaffe byonna n'ekibi kino, okwesabira kabaka.\n20 Samwiri n'agamba abantu nti Temurya: okukola mwakola ekibi kino kyonna: naye temukyamanga obutagobereranga Mukama, naye muweerezenga Mukama n'omutima gwammwe gwonna;\n21 so temukyamanga: kubanga kwe kwandibadde okugoberera ebitaliimu ebitayinza kugasa newakubadde okulokola, kubanga tebiriimu.\n22 Kubanga Mukama taayabulirenga bantu be olw'erinnya lye ekkulu: kubanga Mukama yasiima okubeefuulira yekka eggwanga.\n23 Era nze kiddire eri nze okusobya ku Mukama nga ndekayo okubasabira: naye naabayigirizanga ekkubo eddungi eggolokofu.\n24 Kyokka mutyenga Mukama mumuweererezenga mu mazima n'omutima gwammwe gwonna: kubanga mulowooze ebigambo bye yabakolera bwe byenkana obukulu.\n25 Naye bwe muneeyongeranga okukola ebibi, mulizikirira mmwe era ne kabaka wammwe.\nEkiweebwayo kya Sawulo ekimenya amateeka\n1 Sawulo yali nga yaakamaze emyaka asatu bwe yatanula okufuga; n'afugira Isiraeri emyaka ebiri.\n2 Sawulo ne yeerondera abasajja ba Isiraeri enkumi ssatu; ku abo enkumi bbiri baabanga ne Sawulo e Mikumasi ne ku lusozi olw'e Beseri; n'olukumi baabanga ne Yonasaani e Gibea ekya Benyamini: n'abantu abalala bonna n'abasindika buli muntu mu weema ye.\n3 Yonasaani n'akuba ekigo eky'Abafirisuuti ekyali e Geba, Abafirisuuti ne bakiwulira. Sawulo n'afuuwa ekkondeere okubuna. ensi yonna, ng'ayogera nti Abaebbulaniya bawulire.\n4 Isiraeri yenna ne bawulira nga boogera nga Sawulo akubye ekigo eky'Abafirisuuti era nga Isiraeri Abafirisuuti bamutamiddwa. Abantu ne bakuŋŋaanira e Girugaali okugoberera Sawulo.\n5 Awo Abafirisuuti ne bakuŋŋaana okulwana ne Isiraeri, amagaali obukumi busatu, n'abasajja abeebagala embalaasi kakaaga, n'abantu abaali ng'omusenyu oguli ku ttale ly'ennyanja obungi: ne bambuka ne basiisira e Mikumasi, ku luuyi olw'ebuvanjuba olw'e Besaveni.\n6 Awo abasajja ba Isiraeri bwe baalaba nga bali bubi (kubanga abantu baali balabye ennaku,) awo abantu ne beekweka mu mpuku ne mu bisaka ne mu mayinja ne mu mpampagama ne mu bunnya.\n7 Era abamu ku Baebbulaniya baali basomose Yoludaani ne bagenda mu nsi ya Gaadi ne Gireyaadi: naye Sawulo yali ng'akyali e Girugaali, abantu bonna ne bamugoberera nga bakankana:\n8 N'amala ennaku musanvu ng'ebiro bwe byali Samwiri bye yateekawo: naye Samwiri nga tannajja e Girugaali; abantu ne basaasaana nga bamuvaako.\n9 Sawulo n'ayogera nti Ndeetera wano ekiweebwayo ekyokebwa n'ebiweebwayo olw'emirembe: Naawaayo ekiweebwayo ekyokebwa.\n10 Awo olwatuuka nga kyajje amale okuwaayo ekiweebwayo ekyokebwa, laba, Samwiri n'ajja; Sawulo n'afuluma okumusisinkana amulamuse.\n11 Samwiri n'ayogera nti Okoze ki? Sawulo n'ayogera nti Kubanga nalabye ng'abantu basaasaanye nga banvaako so naawe nga tojja mu biro ebyateekebwawo n'Abafirisuuti nga bakuŋŋaanidde e Mikumasi;\n12 kyennavudde njogera nti Abafirisuuti banaaserengeta e Girugaali okulwana nange, so sinnaba kwegayirira kisa kya Mukama: kyennavudde neegumiikiriza n'empaayo ekiweebwayo ekyokebwa.\n13 Awo Samwiri n'agamba Sawulo nti Wakoze kya busirusiru: tokutte kiragiro kya Mukama Katonda wo kye yakulagira: kubanga kaakano Mukama yandinywezezza obwakabaka bwo ku Isiraeri ennaku zonna.\n14 Naye kaakano obwakabaka bwo tebuliba bwa lubeerera: Mukama yeenoonyerezza omusajja aliŋŋanga omutima gwe ye, era Mukama amutaddewo okuba omukulu w'abantu be, kubanga tokutte ekyo Mukama kye yakulagira.\n15 Awo Samwiri n'agolokoka n'ava e Girugaali n'ayambuka e Gibea ekya Benyamini. Sawulo n'abala abantu abaali awamu naye, abasajja nga lukaaga.\n16 Sawulo ne Yonasaani mutabani we n'abantu abaali awamu nabo ne batuula e Geba ekya Benyamini: naye Abafirisuuti ne basiisira e Mikumasi.\n17 Abakwekwesi ne bava mu lusiisira olw'Abafirisuuti ebibiina bisatu: ekibiina ekimu ne badda mu kkubo erigenda e Yofula, mu nsi ya Suwaali:\n18 n'ekibiina ekirala ne badda mu kkubo erigenda e Besukolooni: n'ekibiina ekirala ne badda mu kkubo ery'ensalo w'oyima waggulu okutunuulira ekiwomvu Zeboyimu ku luuyi olw'eddungu.\n19 Awo newatalabika muweesi mu nsi yonna eya Isiraeri: kubanga Abafirisuuti baayogera nti Abaebbulaniya baleme okweweeseza ebitala oba mafumu:\n20 naye Abaisiraeri bonna ne baserengeta eri Abafirisuuti okuwagala buli muntu enkumbi ye n'ekiwabyo kye n'embazzi ye n'ekifumu kye;\n21 naye baalina muyamba olw'ebifumu n'ebia-abyo n'amakato n'embazzi; n'olw'okuwagala emiwunda.\n22 Awo olwatuuka mu biro eby'entalo ne watalabika kitala newakubadde effumu mu mukono gw'omuntu yenna ku abo abaali ne Sawulo ne Yonasaani: naye Sawulo ne Yonasaani mutabani we be baalina.\n23 N'Abafirisuuti ab'omu kigo ne bafuluma ne bagenda awayitibwa mu Mikumasi.\nYonasaani awangula Abafirisuuti\n1 Awo olunaku lwali lumu Yonasaani mutabani wa Sawulo n'agamba omulenzi eyatwalanga ebyokulwanyisa bye, nti Jjangu tusomoke tugende eri ekigo eky'Abafirisuuti ekiri emitala w'eri. Naye n'atabuulira\tkitaawe.\n2 Sawulo n'abeera mu kitundu eky'e Gibea eky'enkomerero munda w'omukomamawanga oguli e Miguloni: n'abantu abaali naye baali abasajja nga lukaaga;\n3 ne Akiya, mutabani wa Akitubu, muganda wa Ikabodi, mutabani wa Finekaasi, mutabani wa Eri, kabona wa Mukama mu Siiro, ng'ayambadde ekkanzu. Abantu ne batamanya nga Yonasaani agenze.\n4 Awo wakati awayitibwa Yonasaani we yali ayagala okufuluma okutuuka mu kigo eky'Abafirisuuti, waaliwo ejjinja essongovu eruuyi n'ejjinja essongovu eruuyi: n'erimu erinnya lyalyo Bozezi, n'eddala erinnya lyalyo Sene.\n5 Ejjinja erimu lyali liyimiridde ku luuyi olw'obukiika obwa kkono okwolekera Mikumasi, n'eddala ku luuyi olw'obukiika obwa ddyo okwolekera Gibea.\n6 Awo Yonasaani n'agamba omulenzi eyatwalanga ebyokulwanyisa bye nti Jjangu tusomoke tugende eri ekigo eky'abatali bakomole bano: mpozzi Mukama anaatukolera omulimu: kubanga Mukama tewali kimuziyiza okulokola n'abangi oba n'abatono.\n7 Eyatwalanga ebyokuIwanyisa bye n'amugmaba nti Kola byonna ebiri mu mutima gwo; kyuka, laba, nze ndi wamu naawe ng'omutima gwo bwe guli.\n8 Awo Yonasaani n'ayogera nti Laba, tunaasomoka ne tugenda eri abasajja ne tweyerula gye\tbali.\n9 Bwe banaatugamba nti Mubeere eyo okutuusa bwe tunajja gye muli; awo tunaayimirira buyimirizi mu kifo kyaffe ne tutayambuka gye bali.\n10 Naye bwe banaayogera nti Mujje gye tuli; awo tunaayambuka: kubanga Mukama abagabudde mu mukono gwaffe: era ako ke kanaabeera akabonero gye tuli.\n11 Awo bombi ne beeyerula eri ekigo eky'Abafirisuuti: Abafirisuuti ne boogera nti Laba, Abaebbulaniya bafuluma mu bunnya mwe baali beekwese.\n12 Abasajja ab'omu kigo ne baddamu Yonasaani n'oyo eyatwalanga ebyokulwanyisa bye ne boogera nti Mwambuke gye tuli tubalage ekigambo. Awo Yonasaani n'agamba eyatwalanga ebyokulwanyisa bye nti Yambuka ongoberere: kubanga Mukama abagabudde mu mukono gwa Isiraeri.\n13 Awo Yonasaani n'alinnya ng'ayavula n'engalo n'ebigere n'eyatwalanga ebyokulwanyisa bye ng'amugoberera: ne bagwa mu maaso ga Yonasaani; n'eyatwalanga ebyokulwanyisa bye n'abatta ng'amuvaako nnyuma.\n14 Era olutta olwo olw'olubereberye Yonasaani n'eyatwalanga ebyokulwanyisa bye lwe batta lwali lwa basajja ng'amakumi abiri, n'ebbanga lyali nga kitundu kya lubimbi mu musiri gw'ettaka.\n15 Ne wabaawo okukankana mu lusiisira ne mu nnimiro ne mu bantu bonna; ab'omu kigo n'abakwekwesi ne bakankana nabo: ensi n’ekankana awo ne wabaawo okukankana okunene enyo.\n16 N'abakuumi ba Sawulo abaali e Gibea ekya Benyamini ne batunula; awo, laba, ekibiina ne kisereba, ne bagenda eruuyi n'eruuyi.\n17 Awo Sawulo n'agamba abantu abaali naye nti Mubale kaakano, mulabe bw'ali atuvuddemu. Awo bwe baabala, laba, Yonasaani n'eyatwalanga ebyokulwaayisa bye nga tebaliiwo.\n18 Sawulo n'agamba Akiya nti Leeta eno ssanduuko ya Katonda. Kubanga essanduuko ya Katonda yali eyo mu biro ebyo wamu n'abaana ba Isiraeri.\n19 Awo olwatuuka, Sawulo ng'ayogera ne kabona, oluyoogaano olwali mu lusiisira olw'Abafirisuuti ne lubaawo ne lweyongera: Sawulo n'agamba kabona nti Zzaayo omukono gwo.\n20 Awo Sawulo n'abantu bonna abaali naye ne bakuŋŋaana ne bajja okulwana: awo laba, ekitala kya buli muntu ne kirwana ne munne ne waba okukeŋŋentererwa okunene ennyo.\n21 Awo Abaebbulaniya abaali n'Abafirisuuti ng'edda, abaayambuka nabo mu lusiisira okuva mu nsi eyeetooloola; era nabo ne bakyuka okuba n'Abaisiraeri abaali ne Sawulo ne Yonasaani.\n22 Era bwe batyo n'abasajja bonna aba Isiraeri abaali beekwese mu nsi ey'ensozi eya Efulayimu, bwe baawulira Abafirisuuti nga badduse, era nabo ne babagobererera ddala mu lutalo.\n23 Awo Mukama n'alokola bw'atyo Isiraeri ku lunaku olwo: olutalo ne luggukira e Besaveni.\n24 Abantu ba Isiraeri ne balaba ennaku ku lunaku olwo: naye Sawulo n'alayiza abantu ng'ayogera nti Omuntu akolimirwe anaalya ku mmere yonna okutuusa akawungeezi, nange nga mmaze okuwalana eggwanga ku balabe bange: Awo abantu ne batalega ku mmere n'omu.\n25 Abantu bonna ne batuuka mu kibira; era waaliwo omubisi gw'enjuki wansi.\n26 Awo abantu bwe baali batuuse mu kibira, laba, omubisi gw'enjuki nga gutonnya: naye ne wataba muntu eyateeka engalo ze ku mumwa; kubanga abantu baatya ekirayiro.\n27 Naye Yonasaani teyawulira kitaawe bwe yalayiza abantu ekirayiro: kyeyava agolola omusa gw'omuggo ogwali mu mukono gwe, n'agunnyika mu bisenge by'enjuki, n’ateeka engalo ze ku mumwa; amaaso ge ne galaba bulungi.\n28 Awo omu ku bantu n'addamu n'ayogera nti Kitaawo yakuutira abantu ng'abalayiza ekirayiro ng'ayogera nti Akolimirwe omuntu anaalya ku mmere leero. Abantu ne bayongobera.\n29 Awo Yonasaani n'ayogera nti Kitange anakuwazizza ensi: laba, nkwegayiridde, amaaso gange bwe galabye obulungi, kubanga ndezeeko katono ku mubisi guno ogw'enjuki.\n30 Tebandisinze nnyo abantu singa balidde leero ku munyago ogw'abalabe baabwe gwe balabye ne bakkuta? kubanga kaakano tewabadde lutta lunene mu Bafirisuuti.\n31 Ne batta ku Bafirisuuti ku lunaku olwo okuva e Mikumasi okutuuka ku Ayalooni: abantu ne bayongobera nnyo.\n32 Awo abantu ne bagwa ku munyago, ne banyaga endiga n'ente n'ennyana ne bazittira awo: abantu ne bazirya awamu n'omusaayi.\n33 Awo ne bamubuulira Sawulo nga boogera nti Laba, abantu basobya ku Mukama kubanga balya wamu n'omusaayi. N'ayogera nti Mukuusizza: munjiringisize ejjinja eddene leero.\n34 Sawulo n'ayogera nti Musaasaane mu bantu, mubagambe nti Mundeetere wano buli muntu ente ye na buli muntu endiga ye, muzittire wano mulye: so temusobya ku Mukama nga mulya omusaayi. Abantu bonna ne baleeta buli muntu ente ye wamu naye ekiro ekyo ne bazittira eyo.\n35 Sawulo n'azimbira Mukama ekyoto: ekyo kye kyali ekyoto eky'olubereberye kye yazimbira Mukama.\n36 Awo Sawulo n'ayogera nti Tuserengete tugoberere Abafirisuuti ekiro, tubanyage okutuusa emmambya lw'eneesala, tuleme okusigaza omuntu ku bo. Ne boogera nti Kola kyonna kyonna ky'osiima. Awo kabona n'ayogera nti Tusemberere Katonda wano.\n37 Sawulo n'abuuza Katonda amagezi nti Nserengete okugoberera Abafirisuuti? onoobagabula mu mukono gwa Isiraeri? Naye n'atamuddamu ku lunaku olwo.\n38 Sawulo n'ayogera nti Musembere wano, mmwe mwenna abakulu b'abantu: mutegeere mulabe ekibi kino mwe kibadde leero.\n39 Kubanga Mukama alokola Isiraeri nga bw'ali omulamu, newakubadde nga kibadde mu Yonasaani mutabani wange, taaleme kufa. Naye ne wataba muntu n'omu mu bantu bonna eyamuddamu.\n40 Awo n'agamba Isiraeri yenna nti Mmwe mubeere ku luuyi lumu, nange ne Yonasaani mutabani wange tunaaba ku luuyi olulala. Abantu ne bagamba Sawulo nti Kola nga bw'osiima.\n41 Sawulo kyeyava agamba Mukama, Katonda wa Isiraeri, nti Laga eby'ensonga. Awo akalulu ne kabagwako Sawulo ne Yonasaani; naye abantu ne bawona.\n42 Sawulo n'ayogera nti Mukubire nze ne Yonasaani mutabani wange. Ne kamugwako Yonasaani.\n43 Awo Sawulo n'agamba Yonasaani nti Mbuulira by'okoze. Yonasaani n'amubuulira n'ayogera nti Okulega naleze ku tubisi tw'enjuki n'omusa gw'omuggo ogubadde mu mukono gwange; kale, laba, kiŋŋwanidde okufa.\n44 Sawulo n'ayogera nti Katonda akole bw'atyo n'okukirawo: kubanga tooleme kufa, Yonasaani.\n45 Abantu ne bagamba Sawulo nti Yonasaani anaafa akoze obulokozi buno obukulu mu Isiraeri? Kiddire eri: nga Mukama bw'ali omulamu, tewaliba ku nviiri ze na lumu olunaagwa wansi: kubanga akoledde wamu ne Katonda leero. Awo abantu ne banunula bwe batyo Yonasaani, n'atafa.\n46 Awo Sawulo n'aleka okugoberera Abafirisuuti n'ayambuka: Abafirisuuti ne baddayo ewaabwe.\nSawulo ayogera okulwana entalo\n47 Awo Sawulo bwe yamala okulya obwakabaka bwa Isiraeri, n'alwana n'abalabe be bonna enjuyi zonna, Mowaabu n'abaana ba Amoni ne Edomu ne bakabaka ba Zoba n'Abafirisuuti: awo n'abeeraliikirizanga buli gye yakyukanga yonna.\n48 N'akola eby'obuzira n'akuba Abamaleki, n'alokola Isiraeri mu mikono gy'abo abaabanyaganga.\n49 Ne batabani ba Sawulo baali Yonasaani ne Isuvi ne Malukisuwa: n'amannya ga bawala be ababiri gaagano; omubereberye eritmya lye Merabu, n'omuto erinnya lye Mikali:\n50 ne mukazi wa Sawulo erinnya lye yali Akinoamu omwana wa Akimaazi: n'omukulu w'eggye lye erinnya lye yali Abuneeri mutabani wa Neeri muganda wa kitaawe wa Sawulo.\n51 Ne Kiisi yali kitaawe wa Sawulo; ne Neeri kitaawe wa Abuneeri yali mutabani wa Abiyeeri.\n52 Awo ne balwana nnyo nnyini n'Abafirisuuti ennaku zonna eza Sawulo: awo Sawulo bwe yalabanga omuntu yenna ow'amaanyi oba omuzira yenna, n'amwesenzezanga.\nSawulo awonya kabaka Agagi\n1 Awo Samwiri n'agamba Sawulo nti Mukama Yantuma okukufukako amafuta okuba kabaka w'abantu be Isiraeri: kale nno kaakano wulira eddoboozi ly'ebigambo bya Mukama.\n2 Bw'atyo bw'ayogera Mukama ow'eggye nti Nekkaanya ebyo Amaleki bye yakola Isiraeri, bwe yeesimbawo okumuziyiza mu kkubo, bwe yalinnya okuva mu Misiri.\n3 Kaakano genda okube Amaleki, ozikiririze ddala byonna bye balina, so tobasaasira; naye batte abasajja n'abakazi omwana omuwere n’ayonka, ente n’endiga, eŋŋaamira n’endogoyi.\n4 Awo Sawulo n'ayita abantu n'ababalira e Terayimu, abasajja abatambula n'ebigere obusiriivu bubiri, n'abasajja ba Yuda kakumi.\n5 Sawulo n'atuuka ku kibuga kya Amaleki n'ateegera mu kiwonvu.\n6 Sawulo n'agamba Abakeeni nti Mugende muveewo muserengete okuva mu Bamaleki nneme okubazikiriza awamu nabo: kubanga mwakola eby'ekisa abaana ba Isiraeri bonna, bwe baava mu Misiri. Awo Abakeeni ne bava mu Bamaleki.\n7 Sawulo n'akuba Abamaleki; okuva e Kavira ng'ogenda e Ssuuli, ekyolekera Misiri.\n8 N'awamba Agagi kabaka w'Abamaleki, n'azikiririza ddala abantu bonna n'obwogi bw'ekitala.\n9 Naye Sawulo n'abantu ne basonyiwa Agagi n'endiga ezaasinga obulungi n'ente n'ebya ssava n'abaana b'endiga n'ebirungi byonna, ne bagaana okubizikiririza ddala: naye ebibi byonna era ebitali bya muwendo ebyo ne babizikiririza ddala.\n10 Awo ekigambo kya Mukama ne kiryoka kijjira Samwiri ng'ayogera nti\n11 Nejjusizza kubanga nakuza Sawulo okuba kabaka: kubanga azzeeyo ennyuma obutangoberera so takoze biragiro tiyange. Awo Samwiri n'asunguwala; n'akaabira Mukama okukeesa obudde.\n12 Awo Samwiri n'agolokoka mu makya okusisinkana ne Sawulo enkya; ne bamubuulira Samwiri nti Sawulo yatuuka ku Kalumeeri, era, laba, ne yeesimbira ekijjukizo, n'akyuka n'ayitamu n'aserengeta e Girugaali.\n13 Awo Samwiri n'ajja eri Sawulo: Sawulo n'amugamba nti Oweebwe Mukama omukisa: nkoze ekiragiio kya Mukama.\n14 Awo Samwiri n'ayogera nti Okubejjagala kuno okw'endiga nno okuli mu matu gange makulu ki, n'okuŋooŋa kw'ente kwe mpulira?\n15 Sawulo n'ayogera nti Baaziggye ku Bamaleki ne bazireeta: kubanga abantu baasonyiye endiga n'ente ezaasinga obulungi, okuwaayo ssaddaaka eri Mukama Katonda wo; n'ebirala tubizikiririzza ddala.\n16 Awo Samwiri n'agamba Sawulo nti Sooka oleke nange naakubuulira Mukama by'angambye ekiro kino. N'amugamba nti Yogera.\n17 Samwiri n'ayogera nti Newakubadde nga wali mutono mu maaso go ggwe, tewafuuka mutwe gwa bika bya Isiraeri? Mukama n'akufukako amafuta okuba kabaka wa Isiraeri:\n18 Mukama n'akutuma olugendo, n'ayogera nti Genda ozikiririze ddala abalina ebibi abo Abamaleki, olwane nabo okutuusa lwe balimalibwawo.\n19 Kale kiki nno ekyakulobera okugondera eddoboozi lya Mukama, naye n'ogwa ku munyago, n'okola ebyali ebibi mu maaso ga Mukama?\n20 Sawulo n'agamba Samwiri nti Okugondera ŋŋondedde eddoboozi lya Mukama, ne ŋŋenda olugendo Mukama lwe yantuma, ne ndeeta Agagi kabaka wa Amaleki, ne nzikiririza ddala Abamaleki.\n21 Naye abantu ne batoola ku munyago endiga n'ente, ebyasinga mu ebyo ebyawongebwa, okuweerayo eri Mukama Katonda wo e Girugaali.\n22 Samwiri n'ayogeta nti Mukama asanyukira ebiweebwayo ebyokebwa ne ssaddaaka okwenkana nga bw'asanyukira okugondera eddoboozi lya Mukama? Laba okugonda kusinga ssaaddaaka obulungi n’okuwulira Kusinga amasavu g’endiga ennume.\n23 Kubanga okujeema kuliŋŋanga ekibi eky’obufumu, n’obukakanyavu buliŋŋanga okusinza ebifaananyi ne baterafi. Kubanga ogaanyi ekigambo kya Mukama, naye akugaanyi okuba kabaka.\n24 Awo Sawulo n'agamba Samwiri nti Nayonoona: kubanga nasobya ekiragiro kya Mukama n'ebigambo byo: kubanga natya abantu ne ŋŋondera eddoboozi lyabwe.\n25 Kale nno kaakano, nkwegayiridde, sonyiwa ekibi kyange, okyukire wamu nange nate nsinze Mukama.\n26 Samwiri n'agamba Sawulo nti Siddeyo naawe: kubanga ogaanyi ekigambo kya Mukama, ne Mukama akugaanyi okuba kabaka wa Isiraeri.\n27 Awo Samwiri bwe yakyuka okugenda, n'akwata ekirenge ky'ekyambalo kye ne kiyulika.\n28 Awo Samwiri n'amugamba nti Mukama akuyuzizzaako obwakabaka bwa Isiraeri leero, n'abuwa muliraanwa wo akusinga obulungi.\n29 Era Maanyi ga Isiraeri talirimba so talyejjusa: kubanga si muntu yejjuse.\n30 N'alyoka ayogera nti Nayonoona: naye nzisaamu ekitiibwa kaakano, nkwegayiridde, mu maaso g'abakadde b'abantu bange ne mu maaso ga Isiraeri, okyukire wamu nange nate nsinze Mukama Katonda wo.\n31 Awo Samwiri n'akyuka nate okugoberera Sawulo; Sawulo n'asinza Mukama.\n32 Awo Samwiri n'alyoka ayogera nti Mundeetere wano Agagi kabaka w'Abamaleki. Agagi n'ajja gy'ali ng'akumba. Agagi n'ayogera nti Mazima obubalagaze bw'okufa buyise.\n33 Samwiri n'ayogera nti Ng'ekitala kyo bwe kyafuulanga abakazi obutaba na baana, bw'atyo nnyoko bw'aliba talina baana mu bakazi. Awo Samwiri n'atemeratemera Agagi mu maaso ga Mukama e Girugaali.\n34 Awo Samwiri n'alyoka agenda e Laama; Sawulo n'ayambuka mu nnyumba ye e Gibea ekya Sawulo.\n35 Samwiri n'atajja nate okulaba Sawulo okutuusa ku lunaku kwe yafiira; kubanga Samwiri yanakuwalira Sawulo: Mukama ne yejjusa kubanga yafuula, Sawulo kabaka wa Isiraeri.\nDawudi afukibwako amafuta okuba kabaka\n1 Awo Mukama n'agamba Samwiri nti Olituusa wa, okunakuwalira Sawulo nze nga mmaze okumugaana okuba kabaka wa Isiraeri? jjuza ejjembe lyo amafuta ogende, naakutuma eri Yese Omubesirekemu: kubanga neerabidde kabaka mu batabani be.\n2 Samwiri n'ayogera nti Nnyinza ntya okugenda? Sawulo bw'alikiwulira, alinzita. Mukama n'ayogera nti Twala ente enduusi ogende nayo oyogere nti Nzize okuwaayo ssaddaaka eri Mukama.\n3 Samwiri n'ayogera nti Nnyinza ntya okugenda? Sawulo bw'alikiwulira, alinzita. Mukama n'ayogera nti Twala ente enduusi ogende nayo oyogere nti Nzize okuwaayo ssaddaaka eri Mukama.\n4 Awo Samwiri n'akola ekyo Mukama kye yayogera n'ajja e Besirekemu. Abakadde b'ekibuga ne bajja okumusisinkana nga bakankana ne boogera nti Ozze mirembe?\n5 N'ayogera nti Mirembe: nzize okuwaayo ssaddaaka eri Mukama: mwetukuze mujje nange tugende ku ssaddaaka. N'atukuza Yese ne batabani be n'abayita okujja ku ssaddaaka.\n6 Awo olwatuuka nga batuuse n'atunuulira Eriyaabu n'ayogera nti Mazima Mukama gw'afukako amafuta ali mu maaso ge.\n7 Naye Mukama n'agamba Samwiri nti Totunuulira maaso ge newakubadde embala Ye bw'eri empanvu; kubanga mugaanyi: kubanga Mukama talaba ng'abantu bwe balaba; kubanga abantu batunuulira okufaanana okw'okungulu, naye Mukama atunuulira mutima.\n8 Awo Yese n’alyoka ayita Abinadaabu n'amuyisa mu maaso ga Samwiri. N'ayogera nti So n'oyo Mukama tamulonze.\n9 Awo Yese n'ayisaawo Samma. N'ayogera nti So n'oyo Mukama tamulonze. Yese n'ayisa mu maaso ga Samwiri musanvu ku batabani be. Samwiri n'agamba Yese nti Mukama talonze abo.\n10 Samwiri n'agamba Yese nti. Abaana bo bonna bali wano? N'ayogera nti Ekyasigaddeyo omuto, era, laba, alunda endiga. Samwiri n'agamba Yese nti Tuma bamukime: kubanga tetuutuule okutuusa Iw'anajja eno.\n11 Samwiri n'agamba Yese nti Abaana bo bonna bali wano? N'ayogera nti Ekyasigaddeyo omuto, era, laba, alunda endiga. Samwiri n'agamba Yese nti Tuma bamukime: kubanga tetuutuule okutuusa lw'anajja eno.\n12 N'atuma n'amuyingiza. Era yali mumyufu n'amaaso ge nga malungi era eyeegombebwa okutunuulirwa. Mukama n'ayogera nti Golokoka omufukeko amafuta: kubanga ye wuuyo.\n13 Awo Samwiri n'alyoka addira ejjembe ery'amafuta, n'amufukako amafuta wakati mu baganda be: omwoyo gwa Mukama ne gujja ku Dawudi n'amaanyi okuva ku lunaku olwo n'okweyongerayo. Awo Samwiri n'agolokoka n'agenda e Laama.\nOmuzimu ombi guteganya Sawulo\n14 Awo omwoyo gwa Mukama gwali guvudde ku Sawulo, n'omuzimu omubi ogwava eri Mukama ne gumunakuwaza.\n15 Awo abaddu ba Sawulo ne bamugamba nti Laba nno; omuzimu omubi oguva eri Katonda gukunakuwaza.\n16 Mukama waffe alagire kaakano abaddu bo, abali mu maaso go, okunooaya omusajja omukubi w'ennanga ow’amagezi: awo olunaatunkanga omuzimu omubi oguva eri Katonda bwe gunaabanga ku ggwe, kale anaakubanga ennanga n'engalo ze naawe oliwona.\n17 Sawulo n'agamba abaddu be nti Mundabire nno omusajja ayinza okukuba obulungi mumundeetere.\n18 Awo omu ku balenzi n'addamu n'ayogera nti Laba, nalaba mutabani wa Yese Omubesirekemu, omukubi w'ennanga ow'amagezi, era omusajja ow'amaanyi omuzira, era omulwanyi, era omutegeevu okwogera, era omuntu omu lungi, ne Mukama ali naye.\n19 Sawulo kyeyava atumira Yese ababaka n'ayogera nti Mpeereza Dawudi mutabani wo ali n'endiga.\n20 Yese n'addira endogoyi n'agitikka emigaati n'ekita eky'omwenge n'omwana gw'embuzi, n'abiweereza Sawulo mu mukono gwa Dawudi mutabani we.\n21 Awo Dawudi n’ajja eri Sawulo n'ayimirira mu maaso ge: n'amwagala nnyo; n'atwalanga ebyokulwanyisa bye:\n22 Sawulo n'atumira Yese ng'ayogera nti Nkwegayiridde Dawudi ayimirirenga mu maaso gange; kubanga aganze mu maaso gange.\n23 Awo olwatuukanga omuzimu omubi ogwava eri Katonda bwe gwabanga ku Sawulo, Dawudi n'addiranga ennanga ye n'akuba n’engalo ze: awo Sawulo n'aweeranga n'awona, omuzimu omubi ne gumuvaako.\nDawudi ne Goliyasi\n1 Awo Abafirisuuti ne bakuŋŋaanya eggye lyabwe okulwana, ne bakuŋŋaanira e Soko ekya Yuda, ne basiisira wakati We Soko ne Azeka mu Efusudammimu.\n2 Sawulo n'abasajja ba Isiraeri ne bakuŋŋaana ne basiisira mu kiwoavu Era, ne basimba ennyiriri okulwana n'Abafirisuuti.\n3 Abafirisuuti ne bayimirira ku lusozi eruuyi ne Isiraeri n'ayimirira ku lusozi eruuyi: ne waba ekiwonvu wakati waabwe.\n4 Ne mu lusiisira olw'Abafrisuuti ne muva omuzira, erinnya lye Goliyaasi, ow'e Gaasi, obuwanvu bwe emikono mukaaga ko oluta;\n5 Era yali atikkide seppewo ey'ekikomo ku mutwe gwe, n'ayambala ekizibawo eky'ekikomo; n'obuzito bw'ekizibawo bwali sekeri onkumi ttaano ez'ekikomo.\n6 Era yali ayambadde ku magulu eby'ebikomo, era yalina n'effumu ery'ekikomo ku kibegabega kye.\n7 N'oluuyago lw'effumu lye lwaliŋŋanga omuti ogulukirwako engoye; n'effumu lye lyennyini obuzito bwalyo sekeri kikumi ez'ekyuma: n'oyo eyatwalanga engabo ye n'amukulemberanga\n8 Awo n'ayimirira n'alangira eggye lya Isiraeri n'abagamba nti Mwafulumira ki okusimba ennyiriri zammwe? nze siri Mufirisuuti nammwe baddu ba Sawulo? mwerondere omusajja aserengete gye ndi.\n9 Bw'anaayinza okulwana nange n'anzita, kale tunaaba baddu bammwe: naye bwe nnaamusinga ne mmutta, kale mmwe munaaba baddu baffe ne mutuweereza.\n10 Omufirisuuti n'ayogera nti Nsoomozezza eggye lya Isiraeri leero: mumpe omusajja tulwane fembi.\n11 Awo Sawulo ne Isiraeri yenna bwe baawulira ebigambo ebyo eby'Omufirisuuti, ne bakeŋŋentererwa ne batya nnyo.\n12 Awo Dawudi yali mwana wa Mwefulaasi oyo ow'e Besirekemuyuda, erianya lye Yese; era yalina batabani be munaana: era omusajja yali mukadde ku mirembe gya Sawulo ng'akootakoota mu bantu.\n13 Ne batabani ba Yese abakulu abasatu baali bagoberedde Sawulo mu ntalo : ne batabani be abasatu abaagenda mu ntalo amannya gaabwe Eriyaabu omubereberye, n'eyamuddako Abinadaabu, n'ow'okusatu Samma.\n14 Ne Dawudi ye yali omuto: n'abakulu abasatu ne bagoberera Sawulo.\n15 Era Dawudi n'addirjnananga okuva eri Sawulo okulunda endiga za kitaawe e Besirekemu.\n16 Omufirisuuti n'asemberanga. enkya n'akawuageezi, ne yeeyolekeranga ennaku amakumi ana.\n17 Awo Yese n'agamba Dawudi mutabani we nti Twalira nno baganda bo efa ey'eŋŋaano eno ensiike n'emigaati gino ekkumi, oyanguwe obitwale mu lusiisira eri baganda bo;\n18 otwalire omukulu w'olukumi lwabwe ebitole bino ekkumi eby'amata amakalu, olabe baganda bo bwe bali, obaggyeko omusingo gwabwe.\n19 Era Sawulo nabo abasajja bonna aba Isiraeri baali mu kiwonvu Era nga balwana n'Abafirisuuti.\n20 Dawudi n'agolokoka enkya mu makya, n'alekera endiga omusumba n'addira ebintu n'agenda nga Yese bwe yamulagira; n'atuuka mu kifo eky'amagaali, eggye eryali lifuluma okulwana nga balanga emiruka egy'obulwa.\n21 Awo Isiraeri n'Abafirisuuti ne basimba ennyiriri, eggye nga lyolekera eggye.\n22 Dawudi n'aleka omugugu gwe mu mukono gw'omukuumi w'emigugu, n'adduka mbiro eri eggye n'ajja n'alamusa baganda be.\n23 Awo bwe yali anyumya nabo, laba, ne wayambuka oyo omuzira, Omufirisuuti ow'e Gaasi, erinnya lye Goliyaasi, ng'ava mu nnyiriri ez'Abafirisuuti n'ayogera ng'ebigambo ebyo bwe byali: Dawudi n'abiwulira.\n24 Awo abasajja bonna aba Isiraeri bwe baalaba omusajja ne bamudduka ne barya nnyo.\n25 Abasajja ba Isiraeri ne boogera nti Mulabye omusajja oyo ayambuse? mazima okusoomoza Isiraeri kyavudde ayambuka: awo olunaatuuka omuntu anaamutta kabaka anaamugaggawaza n'obugagga bungi, era anaamuwa ne muwala we, era anaafuula ennyumba ya kitaawe okuba ey'eddembe mu Isiraeri.\n26 Awo Dawudi n'ayogera n'abasajja abaali bayimiridde okumuliraana nti Omuntu anaakolwa atya anatta Omufirisuuti ono, n'aggya ekivume ku Isiraeri? kubanga Omufirisuuti ono atali mukomole ye ani asoomoze eggye lya Katonda omulamu?\n27 Abantu ne bamuddamu bwe bati nga boogera nti Bw'atyo bw'anaakolwa omuntu anaamutta.\n28 Ne Eriyaabu muganda we omukulu n'awulira bwe yayogera n'abasajja; obusungu ne bumukwata Eriyaabu eri Dawudi, n'ayogera nti Oserengetedde ki? n'endiga ezo entono wazirekera ani ku ttale? Mmanyi amalala go n'ekyejo ekiri mu mutima gwo, kubanga oserengese okulaba olutalo.\n29 Dawudi n'ayogera nti Nkoze ki kaakano? Tewali nsonga?\n30 N'amuvaako n'akyukira omulala n'ayogera ebigambo ebimu n'ebyo: abantu ne bamuddamu nate bwe batyo nga bwe baamuzzeemu olubereberye.\n31 Awo ebigambo bwe byawulirwa Dawudi bye yayogera he babyogerera mu maaso ga Sawulo; n'amutumya.\n32 Dawudi n'agamba Sawulo nti Omuntu yenna aleme akuggwaamu omwoyo ku lulwe; omuddu wo anaagenda n'alwana n'Omufirisuuti oyo.\n33 Sawulo n'agamba Dawudi nti Toyinza kusisinkana na Mufirisuuti oyo okulwana naye: kubanga ggwe oli mulenzi bulenzi, naye ye musajja mulwanyi okuva mu buto bwe;\n34 Dawudi n'agamba Sawulo nti Omuddu wo yakuumanga endiga za kitaawe; awo bwe wajjanga empologoma oba ddubu n'eggya omwana gw'endiga mu kisibo,\n35 ne nfulumanga ne ngigoberera ne ngikuba ne ngiwonya nga ngiggya mu kamwa kaayo: awo bwe yaagolokokerangako ne ngikwata ku kirevu kyayo ne ngikuba ne agitta.\n36 Omuddu wo yakuba empologoma era n'eddubu: n'Omufirisuuti oyo atali mukomole aliba ng'emu ku zo kubanga asoomozezza eggye lya Katonda omulamu.\n37 Dawudi n'ayogera nti Mukama eyamponya mu njala z'empologoma ne mu njala z'eddubu, alunponya ne mu mukono gw'Omufirisuuti oyo. Sawulo n'agamba Dawudi nti Genda, era Mukama anaaba naawe.\n38 Awo Sawulo n'ayambaza Dawudi ebyambalo bye, n'amutikkira enkuufiira ey'ekikomo ku mutwe gwe, n'amwambaza ekizibawo eky'ekikomo.\n39 Awo Dawudi ne yeesiba ekitala kye ku byambalo bye, n'agezaako okutambula; kubanga yali tannaba kubyegezaamu. Awo Dawudi n'agamba Sawulo nti Siyinza kugenda na bino; kubanga sinnabyegezaamu. Dawudi n'abyeyambulamu.\n40 N'addira omuggo gwe mu mukono gwe, ne yeerondera amayinja amaweweevu ataano mu kagga, n'agateeka mu nsawo ey'omusumba gye yalina, mu ndyanga ye; n'envuumuulo ye yali mu mukono gwe: n'asemberera Omufirisuuti.\n41 Awo Omufirisuuti n'ajja n'amusemberera Dawudi; n'omusajja eyatwalanga engabo n'amukulembera.\n42 Awo Omufirisuuti bwe yamagamaga n'alaba Dawudi, n'amunyooma: kubanga nga yali mulenzirenzi, era mumyufu, n'amaaso ge nga malungi.\n43 Omufirisuuti n'agamba Dawudi nti Nze ndi mbwa n'okujja n'ojja gye ndi n'emiggo? Omufirisuuti n'akolimira Dawudi eri bakatonda be\n44 Omufirisuuti n'agamba Dawudi nti Jjangu gye ndi ngabire omubiri gwo ennyonyi ez'omu bbanga n'ensolo ez'omu nsiko.\n45 Awo Dawudi n'agamba Omufirisuuti nti Ojja gye ndi n'ekitala n'olunyago n'effuniu: naye nze njija gy'oli mu linnya lya Mukama ow'eggye, Katonda w'eggye lya Isiraeri, ly'osoomozezza:\n46 Leero Mukama anaakugabula mu mukono gwange; era naakukuba ne nkuggyako omutwe gwo; era naagabira ennyoayi ez'omu bbanga n'ensolo ez'omu nsiko emirambo egy'eggye ery'Abafirisuuti; ensi zonna zitegeere nga mulimu Katonda mu Isiraeri:\n47 era ekibiina kino kyonna kitegeere nga Mukama talokola na kitala na ffumu: kubanga olutalo lwa Mukama, naye anaabagabula mu mukono gwaffe.\n48 Awo olwatuuka Omufirisuuti bwe yagolokoka n'asembera okusisinkana ne Dawudi, awo Dawudi n'ayanguwa n'adduka mbiro eri eggye okusisinkana n'Omufirisuuti.\n49 Awo Dawudi n'ayingiza engalo ze mu nsawo ye n'aggyamu ejjinja n'alivuumuula n'akuba Omufirisuuti ekyenyi; ejjinja ne liiyingira mu kyenyi kye, n'agwa nga yevuunise.\n50 Awo Dawudi n'awangula bw'atyo Omufirisuuti n'envuumuulo n'ejjinja, n'akuba Omufirisuuti n'amutta; naye nga temuli kitala mu mukono gwa Dawudi.\n51 Awo Dawudi n'adduka mbiro n'ayimirira ku Mufirisuuti, n'addira ekitala kye n'akisowola mu kiraato kyakyo, n'amutta n'amutemako omutwe nakyo. Awo Abafirisuuti bwe baalaba omuzira waabwe ng'afudde ne badduka.\n52 Awo abasajja ba Isiraeri n'aba Yuda ne bagolokoka ne boogerera waggulu ne bagoberera Abafirisuuti okutuusa lw'otuuka e Gaayi ne ku miryango gya Ekuloni. N'Abafirisuuti abaafumitibwa ebiwundu ne bagwa ku kkubo eridda e Saalayimu, okutuusa e Gaasi ne Ekuloni.\n53 Abaana ba Isiraeri ne baleka okugoberera Abafirisuuti ne bakomawo ne banyaga olusiisira lwabwe.\n54 wo Dawudi n'addira omutwe gw'Omufirisuuti n'agutwala e Yerusaalemi; naye n'ateeka ebyokulwanyisa bye mu weema ye.\n55 Era Sawulo bwe yalaba Dawudi ng'afuluma okulwana n'Omufirisuuti, n'agamba Abuneeri, omukulu w'eggye, nti Abuneeri, omulenzi ono ye mwana w'ani? Abuneeri n'ayogera nti Nga ggwe bw'oli omulamu, ai kabaka, simanyi.\n56 Kabaka n'ayogera nti Buuza kitaawe w'omuvubuka oyo bw'ali.\n57 Awo Dawudi bwe yali akomawo ng'asse Omufirisuuti, Abuneeri n'amutwala n'amuleeta eri Sawulo ng'alina omutwe gw'Omufirisuuti mu mukono gwe.\n58 Sawulo n'amugamba nti Ggwe oli mwana w'ani, mulenzi ggwe? Dawudi n'addamu nti Nze ndi mwana wa muddu wo Yese Omubesirekemu.\nSawulo asunguwalira Dawudi\n1 Awo olwatuuka bwe yamala okwogera ne Sawulo, emmeeme ya Yonasaani n'egattibwa n'emmeeme ya Dawudi, Yonasaani n'amwagala ng'emmeeme ye ye.\n2 Sawulo n'amutwala ku lunaku olwo n'atamaganya kuddayo nateeka mu nnyumba ya kitaawe.\n3 Awo Yonasaani ne Dawudi ne balagaana endagaano kubanga yamwagala ng'emmeeme ye ye.\n4 Yonasaani ne yeeyambulamu omunagiro gwe gwe yali ayambadde n'aguwa Dawudi, n'ekyambalo kye, era n'ekitala kye n'omutego gwe n'olukoba lwe.\n5 Dawudi n'agendanga buli Sawulo gye yamutumanga n'ayisa n'amagezi: Sawulo n'amufuula omukulu w'abasajja abalwanyi, abantu bonna ne bakisiima, era n'abaddu ba Sawulo.\n6 Awo olwatuuka nga bajja, Dawudi bwe yakomawo ng'asse Omufirisuuti, abakazi ne bava mu bibuga byonna ebya Isiraeri, nga bayimba era nga bazina, okusisinkana ne kabaka Sawulo, nga balina ebitaasa, nga basanyuka, nga bakutte ebivuga.\n7 Abakazi ne bayimbiragana nga bazannya ne boogera nti\nSawulo asse enkumi ze,\nNe Dawudi obukumi bwe.\n8 Sawulo n'asunguwala nnyo ekigambo ekyo ne kimunyiiza; n'ayogera nti Dawudi bamuwadde obukumi, nange bampadde enkumi zokka: kale ayinza okweyongera okuba na ki wabula obwakabaka?\n9 Awo Sawulo n'amutunuulira Dawudi n'eriiso ebbi okuva ku lunaku olwo n'okweyongerayo.\n10 Awo olwatuuka enkya omuzimu omubi ogwava eri Katonda ne gujja ku Sawulo n'amaanyi, n'alaguIira wakati mu anyumba: Dawudi n'akuba ennanga n'engalo ze nga bwe yakolanga buli lunaku: era Sawulo yalina effumu lye mu ngalo ze.\n11 Sawulo n'akasuka effumu; kubanga n'ayogera nti Naafumita Dawudi okukwasa n’ekisenge. Dawudi ne yeewomera mu maaso ge emirundi ebiri.\n12 Awo Sawulo n'atya Dawudi kubanga Mukama yali naye, era ng'avudde ku Sawulo.\n13 Sawulo kyeyava amuggya w'ali n'amufuula omukulu we ow'olukumi: n'afulumanga n'ayingira mu maaso g'abantu.\n14 Dawudi n'ayisa n'amagezi mu makubo ge gonna; era Mukama yali naye.\n15 Awo Sawulo bwe yalaba ng'ayisa n'amagezi mangi nnyo, n'amutekemukira.\n16 Naye Isiraeri yenna ne Yuda ne bamwagala Dawudi; kubanga yafulumanga n'ayingira mu maaso gaabwe.\n17 Awo Sawulo n'agamba Dawudi nti Laba, muwala wange omukulu Merabu adikumuwa okumuwasa: kyokka ombeereranga omuzira olwanenga entalo za Mukama. Kubanga Sawulo yayogera nti Omu kono gwange guleme okumubaako, naye omukono gw'Abafirisuuti gumubeeko.\n18 Awo Dawudi n'agamba Sawulo nti Nze ani, n'obulamu bwange kiki, oba ennyumba ya kitange mu Isiraeri, nze okuba mukoddomi wa kabaka?\n19 Naye olwatuuka ebiro bwe byajja bwe kyagwanira okumuwa Dawudi Merabu muwala wa Sawulo, awo ne bamuwa Adulieri Omumekolasi okumufumbirwa\n20 Awo Mikali muwala wa Sawulo n'ayagala Dawudi: ne babuulira Sawulo, ekigambo ekyo n'akisiima.\n21 Sawulo n'ayogera nti Ndimumuwa abeere ekyambika gy'ali, n'omukono gw'Abafirisuuti gulwane naye. Sawulo kyeyava agamba Dawudi nti Leero onooba mukoddomi wange omulundi ogw'okubiri.\n22 Awo Sawulo n'alagira abaddu be nti Muteese ne Dawudi mu kyama mwogere nti Laba, kabaka akusanyukira n'abaddu be bonna bakwagala: kale nno kaakano beera mukoddomi wa kabaka\n23 Awo abaddu ba Sawulo ne boogera ebigambo ebyo mu matu ga Dawudi. Dawudi n'ayogera nti Mukiyita kigambo kitono okuba mukoddomi wa kabaka, nze ani omusajja omwavu era gwe batayitamu ka buntu?\n24 Abaddu ba Sawulo ne bamubuulira nga boogera nti Bw'atyo Dawudi bw'ayogedde.\n25 Sawulo n'ayogera nti Bwe mutyo bwe munaagamba Dawudi nti Kabaka tayagala bya buko byonna, wabula ebikuta by'Abafirisuuti kikumi, okuwalana eggwanga ku balabe ba kabaka. Era Sawulo yali alowooza okussa Dawudi omukono gw'Abafirisuuti.\n26 Awo abaddu be bwe baabuulira Dawudi ebigambo ebyo, Dawudi n'asiima nnyo okuba mukoddomi wa kabaka. Awo ennaku nga tezinnaba kuyitawo;\n27 Dawudi n'agolokoka n'agenda, ye n'abasajja be, n'atta ku Bafirisuuti abasajja ebikumi bibiri; Dawudi n'aleeta ebikuta byabwe, ne n’abiwa kabala omuwendo nga gutuukiiidde, alyoke abeere mukoddomi wa kabaka. Awo Sawulo n'amuwa Mikali muwala we okumufumbirwa.\n28 Sawulo n'alaba n'ategeera nga Mukama ali ne Dawudi; ne Mikali muwala wa Sawulo n'amwagala.\n29 Awo Sawulo ne yeeyongera nate okutya Dawudi, Sawulo n'aba mulabe wa Dawudi ennaku zonna.\n30 Awo abaami b'Abafirisuuti ne balyoka batabaala: awo olwatuuka buli lwe baatabaaIanga, Dawudi n'ayisanga n'amagezi n'asinga abaddu ba Sawulo bonna; erinnya lye ne lyatiikirira nnyo.\nSawulo ayigganya Dawudi\n1 Awo Sawulo n'agamba Yonasaani mutabani we n'abaddu be boana batte Dawudi. Naye Yonasaani mutabani wa Sawulo yamusanyukira yo Dawudi.\n2 Yonasaani n'abuulira Dawudi ng'ayogera nti Sawulo kitange ayagala okukutta: kale nno kaakano, nkwegayiridde, weekuume enkya obeere mu kifo eky'ekyama weekise:\n3 nange naafuluma ne nnyimirira ku mabbali ga kitange mu nnimiro mw'oli, era naateesa ne kitange ebigambo byo; era bwe ndiraba ekigambo kyonna, adikubuulira.\n4 Awo Yonasaani n'ayogera ne Sawulo kitaawe ng'atenda Dawudi obulungi n’amugamba nti Kabaka tayonoonanga muddu we Dawudi; kubanga takwonoonanga ggwe, era kubanga ebikolwa bye byabanga birungi nnyo gy'oli;\n5 kubanga yateeka obulamu bwe mu mukono gwe n'akuba Omufirisuuti, Mukama n’akolera Isiraeri yenna obulokozi obukulu: wabulaba n'osanyuka: kale kiki ekikwagaza okwonoona omusaayi ogutaliiko musango, okutta Dawudi awatali nsonga?\n6 Sawulo n'awulira eddoboozi lya Yonasaani: Sawulo n'alayira nti Mukama nga bwali omulamu, talittibwa.\n7 Yonasaani n'ayita Dawudi, Yonasaani n'amutegeeza ebigambo ebyo byonna. Yonasaani n'aleeta Dawudi eri Sawulo, n'abanga mu maaso ge ag'olubereberye.\n8 Ne waba entalo nate: Dawudi n'atabaala n'alwana n'Abafirisuuti, n'abatta olutta olunene; ne badduka mu maaso ge.\n9 Awo omuzimu omubi ogwava eri Mukama gwali ku Sawulo, ng'atudde mu nnyumba yo ng'akute ffumu lye mu ngalo ze; ne Dawudi ng'akuba ennanga n'engalo ze:\n10 Awo Sawulo n'agezaako okufumita Dawudi n'okumukwasa n'ekisenge n'effumu; naye ne yeemulula mu maaso ga Sawulo, n'akuba effumu mu kisenge: Dawudi n'adduka n'awona ekiro ekyo.\n11 Awo Sawulo n'atuma ababaka mu nnyumba ya Dawudi, okumu kuuma,\tbamutte\tenkya Mikali mukazi wa Dawudi n'amubuulira ng'ayogera nti Bw'otoowonye bulamu bwo ekiro kino, onottibwa enkya\n12 Awo\tMikali\tn'assiza Dawudi mu ddirisa: n'agenda n'adduka n'awona.\n13 Mikali n'addira terafi n'amuteeka mu kitanda, n'ateeka ekigugu eky'ebyoya by'embuzi emutwetwe, n'akibikkako embugo.\n14 Awo Sawulo bwe yatuma ababaka okukwata Dawudi, n'ayogera nti Alwadde.\n15 Sawulo n'atuma ababaka okulaba Dawudi ng'ayogera nti Mumundeetere mu kitanda ndyoke mmutte.\n16 Awo ababaka bwe baayingira, laba, terafi ng'ali mu kitanda, ekigugu eky'ebyoya by'embuzi nga kiri emutwetwe.\n17 Sawulo n'agamba Mikali nti Onnimbidde ki bw'otyo, n'ota omulabe wange agende n'okuwona awonye? Mikali n'addamu Sawulo nti Yaŋŋambye nti Ka ŋŋende; nandikuttidde ki?\n18 Awo Dawudi n'adduka n'awona n'ajja eri Samwiri e Laama, n'amubuulira byonna Sawulo bye yamukola. Ye ne Samwiri ne bagenda ne batuula e Nayosi.\n19 Ne babuulira Sawulo nti Laba, Dawudi ali e Nayosi mu Laama.\n20 Sawulo n'atuma ababaka okukwata Dawudi: awo bwe baalaba ekibiina kya bannabbi nga balagula ne Samwiri ng'ayimiridde nga gwe mutwe gwabwe, awo omwoyo gwa Katonda ne gujja ku babaka ba Sawulo, ne balagula nabo.\n21 Awo bwe baamubuulira Sawulo, n'atuma ababaka abalala, era nabo ne balagula. Awo Sawulo n'atuma ababaka nate omulundi ogw'okusatu, era nabo ne balagula.\n22 Awo naye n'agenda e Laama, n'ajja awali oluzzi olunene oluli e\tSeku:\tn'abuuza\tn'ayogera\tnti Bali ludda wa Samwiri ne Dawudi? Ne waba eyayogera nti Laba, bali e Nayosi mu Laama.\n23 N'agendayo e Nayosi mu Laama: omwoyo gwa Katonda ne gujja ku ye era, ne yeeyongerayo n'alagula okutuusa lwe yajja e Nayosi mu Laama.\n24 Era naye ne yeeyambuIamu engoye ze, naye n'alagulira mu maaso ga Samwiri n'agalamira nga taliiko ky'ayambadde n'azibya\tobudde obwo n'akeesa obudde. Kyebava boogera nti Ne Sawulo ali mu bannabbi?\nYonasaani atta omukago ne Dawudi\n1 Awo Dawudi n'adduka okuva e Nayosi mu Laama n'ajja n'ayogerera mu maaso ga Yonasaani nti Nkoze ki? buluwa obutali butuukirivu bwange? era kiruwa ekibi kyange mu maaso ga kitaawo n'anoonya obulamu bwange?\n2 N'amugamba nti Kiddire eri; tojja kufa: laba, kitange tabaako ky'akola oba kikulu oba kitono ky'atambikkulira: era kitange yandinkwekedde ki ekigambo ekyo? si bwe kiri.\n3 N'okulayira Dawudi n'aIayira n'ayogera nti Kitaawo amanyidde ddala nga bwe ŋŋanze mu maaso go; n'ayogera nti Yonasaani tamanyanga kino, aleme okunakuwala: naye mazima nga Mukama bw'ali omulamu, era nga naawe bw'oli omulamu, wakati wange n'okufa wasigadde kata buta.\n4 Awo Yonasaani n'alyoka agamba Dawudi nti Buli kintu emmeeme yo ky'eyagala kyonna okukola ndikukolera.\n5 Awo Dawudi n'agamba Yonasaani nti Laba, enkya omwezi gunaaboneka, nange sandiremye kutuula ne kabaka ng'alya: naye ka ŋŋende neekweke mu nsiko okutuusa ku lunaku olw'okusatu akawungeezi.\n6 Kitaawo bw'anambuuza, n'olyoka oyogera nti Dawudi andaze n'anneegayirira nnyo leero agende mangu e Besirekemu ekyalo kye: kubanga ssaddaaka gy'eri eya buli mwaka ey'ennyumba ye yonna.\n7 Awo bw'anaayogera nti Bulungi; omuddu wo anaaba n'emirembe: naye bw'anaasunguwala, kale tegeera ng'ateesezza kabi.\n8 Kale kola omuddu wo obulungi: kubanga wayingiza omuddu wo mu ndagaano ya Mukama naawe: naye oba ng'obutali butuukirivu buli mu nze, nzita wekka; kubanga wandindeetedde ki eri kitaawo?\n9 Yonasaani n'ayogera nti Kireme okukubaako n'akatono: kubanga mbeera kumanya n'akatono nga kitange ateesezza akabi okukujjako, kale sandikubuulidde?\n10 Awo Dawudi n'agamba Yonasaani nti Kitaawo bw'anaaba ng'akuzzeemu n'ebboggo alimbuulira ani?\n11 Yonasaani n'agamba Dawudi nti Jjangu tufulume tugende mu nsiko. Ne bafuluma bombi ne bagenda mu nsiko.\n12 Awo Yonasaani n'agamba Dawudi nti Mukama, Katonda wa Isiraeri, abeere mujulirwa; bwe nnaaba nga mmaze okukemekkereza kitange nga mu kiseera kino enkya oba ku lw'okusatu, Iaba, bwe waliba obulungi eri Dawudi, kale sirikuttunira ne nkikubikkulira?\n13 Mukama akole bw'atyo Yonasaani n'okukirawo, kitange bw'aliba ng'asiimye okukukola obubi, ne sikikubikkulira ne nkusindika ogende mirembe: era Mukama abeere naawe nga bwe yabanga ne kitange.\n14 Naawe olindaga ekisa kya Mukama nga nkyali mulamu, nneme okufa;\n15 so si kukoma ku ekyo kyokka, era naye n'ennaku zonna tolisalako kisa kyo ku nnyumba yange weewaawo, okutuusa Mukama lw'alimala okusalako abalabe ba Dawudi buli omu ku nsi yonna.\n16 Awo Yonasaani n'alagaana endagaano n'ennyumba ya Dawudi nti Ne Mukama aligivunaana mu mukono gw'abalabe ba Dawudi.\n17 Yonasaani n'alayiza Dawudi nate, o1w'okwagala kwe yamwagala: kubanga yamwagala nga bwe yayagala emmeeme ye ye.\n18 Awo Yonasaani n'alyoka amugamba nti Enkya omwezi gunaaboneka: era banaakumagamaga, kubanga entebe yo eneeba njereere.\n19 Awo bw'olimala ennaku ssatu, n'oserengeta mangu n'ojja mu kifo mwe weekwekera ekigambo ekyo bwe kyaliwo, n'obeera awali ejjinja Ezeri:\n20 Nange ndirasa obusaale busatu ku mabbali gaalyo, nga nteeba sabbaawa.\n21 Kale, laba, ndituma omwana nga njogera nti Genda onoonye obusaale. Bwe ndigamba omwana nti Laba, obusaale buli ku luuyi Iuno gye ndi: kale n'obutwala n'ojja; kubanga waliwo emirembe gy'oli so tewali kabi, nga Mukama bw'ali omulamu.\n22 Naye bwe ndigamba omwana bwe ntyo nti Laba, obusaale buli ku luuyi olw'omumaaso go: kale ne weddukira: kubanga Mukama\tng'akusindise.\n23 Era ekigambo ekyo kye twayogerako ggwe\tnange, laba, Mukama ali wakati wo nange ennaku zonna.\n24 Awo Dawudi ne yeekweka mu nsiko: awo omwezi bwe gwaboneka, kabaka ne yeeruulira okulya ku mmere.\n25 Kabaka n'atuula ku ntebe ye ng'olulala, ye ntebe eriraanye ekisenge; Yonasaani n'ayimirira. Abuneeri n'atuula ku lubiriizi lwa Sawulo: naye entebe ya Dawudi yali njereere.\n26 Naye Sawulo teyaliiko kye yayogera ku lunaku olwo: kubanga yalowooza nti Aliko ky'abadde, si mulongoofu; mazima si mulongoofu.\n27 Awo olwatuuka enkya omwezi nga gumaze okuboneka, lwe lunaku olw'okubiri, entebe ya Dawudi n'eba njereere: Sawulo n'agamba Yonasaani mutabani we nti Kiki ekirobera mutabani wa Yese okujja ku mmere newakubadde jjo newakubadde leero?\n28 Yonasaani n'addamu Sawulo nti Dawudi yandaga ng'anneegayirira nnyo okugenda e Besirekemu:\n29 n'ayogera nti Leka ŋŋende, nkwegayiridde; kubanga ennyumba yaffe balina ssaddaaka mu kyalo; ne muganda wange yandagira okubaawo: kale nno oba nga nnanze mu maaso go, leka ŋŋende, nkwegayiridde, ndabe baganda bange. Kyeyava alema okujja ku mmeeza ya kabaka.\n30 Awo obusungu ne bukwata Sawulo eri Yonasaani n'amugamba nti Ggwe omwana w'omukazi omukakaayavu omujeemu, simanyi nga walonda mutabani wa Yese okwekwasa ensonyi, n'okukwasa ensonyi obwereere bwa nnyoko?\n31 Kuba mutabani wa Yese ng'akyali mulamu ku ttaka, tolinywezebwa ggwe newakubadde obwakabaka bwo. Kale nno kaakano tuma omunkimire, kubanga taaleme kufa.\n32 Yonasaani n'addamu Sawulo kitaawe n'amugamba nti Ekinaaba kimussa kiki? akoze ki? Sawulo n'akasuka effumu lye okumnfumita: Yonasaani kwe yategeerera kitaawe ng'amaliridde okutta Dawudi.\n33 Sawulo n'akasuka effumu lye okumnfumita: Yonasaani kwe yategeerera kitaawe ng'amaliridde okutta Dawudi.\n34 Awo Yonasaani. n'agolokoka ku mmeeza ng'aliko ekiruyi kingi, n'atalya ku mmere yonna ku lunaku olw'okubiri olw'omwezi: kubanga yanakuwala olwa Dawudi, kubanga kitaawe yali amuwemukidde.\n35 Awo olwatuuka enkya Yonasaani n'afuluma n'agenda mu nsiko mu kiseera kye yalagaana ne Dawudi, n'omulenzi omuto ng'ali naye.\n36 N'agamba omulenzi we nti Dduka onoonye nno obusaale bwe ndasa. Omulenzi ng'adduka n'alasa akasaale ku luuyi olw'omu maaso ge.\n37 Awo omulenzi bwe yatuuka mu kifo eky'akasaale Yonasaani ky'alasizza, Yonasaani n’akoowoola omulenzi n'ayogera nti Akasaale tekali ku luuyi olw'omu maaso go?\n38 Yonasaani n'akoowoola omulenzi nti Dduka, yanguwa, tolwawo. Omulenzi wa Yonasaani n'alonda obusaale, n'ajja eri mukama we.\n39 Naye omulenzi teyaliiko kye yategeera: Yonasaani ne Dawudi bokka be baamanya ekigambo.\n40 Awo Yonasaani n'awa omulenzi we ebintu bye, n'amugamba nti Genda ozitwale mu kibuga.\n41 Awo omulenzi ng'agenze Dawudi n'agolokoka mu kifo ekyali ku luuyi olw'obukiika obwa ddyo, n'avuunama amaaso ge n'akutama eaurundi esatu: ne banywegeragana ne bakaaba bokka na bokka okutuusa Dawudi lwe yayingiriza,\n42 Yonasaani n'agamba Dawudi nti Genda mirembe kubanga tulayidde fembi mu linnya lya Mukama nga twogera nti Mukama anaabanga wakati wange naawe era wakati w'ezzadde lyange n'ezzadde lyo, ennaku zonna. N'agolokoka n'agenda: Yonasaani n'ayiagira mu kibuga.


Bukedde Online - Poliisi evuddeyo ku yayokeramukazi we mu nju\nPoliisi evuddeyo ku yayokeramukazi we mu nju\nNsagu ebonerezza Lukaya\nAbatembeeyi bagumbye ku KCCA ne ssanduuke ...\nOFIISA wa poliisi eyanoonyereza ku musango gwa Mohammed Kateregga agambibwa okugezaako okutta mukazi we e Mbuya ng'akozesa petulooli awadde ensonga lwaki baamuggulako ogw'okugezaako okutta omuntu.\nSteven Wolimbwa okuva ku poliisi ya Jinja Road yategeezezza kkooti y'e Nakawamu ey'omulamuzi Agnes Alum ebikwata ku musango oguvunaanwa Kateregga eyagezaako okutta mukazi we Suzan Kawala.\nWolimbwa yagambye nti nga January 9, 2019 baamuleetera Kateregga nga bamuteebereza okwokya ennyumba ya Kawala esangibwa e Mbuya era ne bamuwa ebizibiti bye baamukwata nabyo okwali obucupa bubiri n'olugoye nga biwunya petulooli wamu n'emmotoka ye, ekika kya Nissan ng'eno baamutegeeza nti gye yalimu.\nYagenda mu maka ga Kawala e Mbuya n'asanga ng'ennyumba yayidde naddala mu ddiiro, lye yakozesanga nga saluuni, kyokka kyo ekisenge tekyajja. Yeeyongerayo mu ddwaaliro e Kiruddu Kawala gye yali okumuggyako sitetimenti era yasanga ali mu bulumi.\nKawala yamutegeeza nga Kateregga bwe yali amwokedde mu nnyumba nga yeeyambisa akacupa era ng'amafuta gano yagayisa mu ndabirwamu y'eddirisa lye yali ayasizza eggulolimu nga muno mwe yayisa akabiriiti akaakoleeza ennyumba. Kawala yamutegeeza nti yakuba enduulu era baliraana be baamutaasa n'atwalibwa mu e Kiruddu okufuna obujjanjabi.\nMuserikale munne, Obadiah Ekinu yamutegeeza nti Kateregga emmotoka ya Nissani, ye yabategeeza nti yiye nga yasangibwamu akacupa ke baateebereza okubaamu amafuta era baamukwata ng'adusseeko mmita 100 okuva ku nnyumba gy'agambibwa okwokya. Wolimbwa yakizuula nti Kateregga ne Kawala baali bafumbo kyokka mu kiseera ekyo baali baayawukana nga Kateregga yali yalekawo Kawala n'agenda mu maka amalala gye yalina omukazi omulala.\nWolimbwa yagambye nti ng'amaze okufuna obujulizi obwo yatwala fayiro eno ewa Godwin Agaba akulira okunoonyereza ku misango ku poliisi ya Jinja Road ng'ono ye yaggula ku Kateregga emisango gy'okugezaakookutta omuntu wamu n'okwokya ennyumba.\nWabula yategeezezza nti emmotoka ya Nissan gye baakwata ne Kateregga teriiwo ku poliisi ya Jinja Road nga baagiwa Mohammed Bukenya ng'ono ye taata wa Kateregga nga yabategeeza nti emmotoka eno teyali ya Kateregga wabula yali ya muganda we Sulaiman Kibalama eyagimukwasa okugira ng'agikuuma era yaleeta n'empapula ezikakasa obwannannyini buno.\nAgambye nti okunoonyereza ku musango guno tekunnakomekkerezebwa kubanga bakyalinda lipooti okuva mu kitongole kya poliisi ekikebera ebimu ku bintu ebiraga nti oba Kateregga yakozesa petulooli okwokya ennyumba ya Kawala. Omusango guno omulamuzi Alum agwongeddeyo okutuuka nga March 11,2019. Mu kiseera kino Kawala akyapooca n'ebiwundu mu ddwaaliro e Kiruddu\nBeetingi: Gavumenti ereese etteeka ekkakali ku bamuzannya\nAdduumira Poliisi y'ebyobugagga bw'omuttaka akwatiddwa


Bukedde Online - Kkampuni esima Copper e Kirembe yaakuwa abantu 4,000 emirimu\nKkampuni esima Copper e Kirembe yaakuwa abantu 4,000 emirimu\nAkwatiddwa lwa kutta baana be 2\nAbalumba e Kasese tubategedde - Gen. Kayihura...\nAdded 2nd March 2016\nKKAMPUNI egenda okuddamu okusima copper e Kirembe etegese okuwa Bannayuganda 4,000 emirimu.\nTuleyini mu kirombe e Kirembe.\nBino byategeezeddwa Alex Kwatampora akulira pulojekiti eno n’agamba nti emirimu bagenda kugigabira mu mitendera ng’abagyagala bagenda kulindako bamale okuzimba ekyuma ekisaanuusa copper.\nEkirombe kino kiri mu disitulikiti y’e Kasese ku byalo okuli: Ihandiro, Kalonge, Buhabura ne Kihara era kitudde ku bugazi bwa ‘square Kilometer’ 62.\nEkirombe kino kyali kyaggalawo kati emyaka 40. Kwatampora yagambye nti baasoose kulongoosa mbeera abakozi mwe banaakolera nga balina okusooka okutunula mu byobulamu n’okutangira obubenje nga tebannatandika kukola mirimu.\nMu kiseera kino bali mu kutendeka bakozi ku ntambuza y’emirimu gy’ekirombe kubanga abamu bakyali bato tebakolangako mirimu nga gino.\nYannyonnyodde nti egimu ku mirimu gye baamalirizza kwe kuteekamu ebyuma ebipya nga bidda mu bikadde ebibaddemu okuva mu 1970.\nEbyuma ebipya ebyassiddwaawo birina obuwangaazi bwa myaka 30. Omulimu baagukwasizza kkampuni ya Tibet Hima Mining Company okuva e China era ekyuma ekipya ekyasa n’okutemaatema copper kisobola okukola ku ttani 1,500 buli lunaku.\nYayongeddeko nti kaweefube bamutadde ku kutumbula ebbibiro ly’amasannyalaze erya Mubuku Hydro, okwongera ku bungi bw’amasannyalaze.\nKwatampora agamba nti bbeeyi ya Copper okugwa kwe kusoomoozebwa kwe balina kubanga gye buvuddeko ttani yagwa okuva ku doola 800 okudda ku 500 ku katale k’ensi yonna ng’ebirombe ebimu e Congo ne Zambia byaggalawo.


Ekyamateeka Olwokubiri 5 Endagaano Enkadde nʼEndagaano Empya (LCB)\nMubiyige era mubigobererenga n’obwegendereza. 2 Mukama Katonda waffe yakola naffe endagaano nga tuli e Kolebu. 3 Endagaano eyo Mukama Katonda teyagikola ne bazadde baffe, naye yagikola naffe abali wano era abalamu ku lunaku lwa leero. 4 Mukama Katonda yayogera nammwe nga mwolekaganye naye, ye ng’asinziira mu muliro ku lusozi olunene. 5 Mu kaseera ako nze nnali nnyimiridde wakati wa Mukama nammwe okubatuusaako ekigambo kya Mukama Katonda, kubanga mmwe mwali mutidde omuliro, noolwekyo ne mutalinnya ku lusozi olunene.\n8 Teweekoleranga kintu kyonna ekyole ekifaanana n’ekintu kyonna ekiri waggulu mu ggulu, oba wansi ku nsi, oba ekiri mu mazzi agali wansi w’ensi. 9 Ebyo tobivuunamiranga so tobisinzanga. Kubanga Nze Mukama Katonda wo ndi Katonda wa buggya; mbonereza abaana olw’ebibi bya bakitaabwe n’ebya bajjajjaabwe okutuusa ku mulembe ogwokusatu n’ogwokuna ogw’abo abankyawa. 10 Naye abo enkumi n’enkumi abanjagala era abakwata amateeka gange, mbalaga okwagala kwange okutaggwaawo.\n11 Tokozesanga linnya lya Mukama Katonda wo ng’olayira ebitaliimu nsa: kubanga Mukama talirema kumusalira musango ne gumusinga omuntu oyo alayirira obwereere erinnya lye.\n12 Olunaku lwa Ssabbiiti lujjukirenga era olutukuzenga, nga Mukama Katonda wo bwe yakulagira. 13 Kolanga emirimu gyo, ofaabiine mu nnaku omukaaga, 14 naye olunaku olw’omusanvu ye Ssabbiiti ya Mukama Katonda wo. Ku lunaku olwo tokolerangako mulimu gwonna; ggwe, wadde mutabani wo, wadde muwala wo, wadde omuweereza wo omusajja, oba omuweereza wo omukazi, oba ente yo eya sseddume, oba endogoyi yo, oba ku nte zo endala zonna, oba omugenyi ali omumwo, abaweereza bo abasajja, n’abaweereza bo abakazi, nabo balyoke bawummuleko nga ggwe. 15 Ojjukiranga nga wali muweereza mu nsi ey’e Misiri, Mukama Katonda wo n’akuggyayo n’omukono gwe omuwanvu era ogw’amaanyi. Mukama Katonda wo kyeyava akulagira okuumenga olunaku olwa Ssabbiiti.\n16 Kitaawo ne nnyoko obassangamu ekitiibwa, nga Mukama Katonda wo bwe yakulagira, olyoke owangaale, era obeerenga n’emirembe, mu nsi Mukama Katonda wo gy’akuwa.\n21 Teweegombanga mukyala wa muntu munno. So teweegombanga nnyumba ya muntu munno, newaakubadde ennimiro ye, newaakubadde omuweereza we omusajja, newaakubadde omuweereza we omukazi, wadde ente ye, oba endogoyi ye, oba ekintu kyonna ekya muntu munno.”\n22 Ago ge mateeka Mukama ge yalangirira eri ekibiina kyammwe kyonna, nga muli wansi w’olusozi Sinaayi, ng’ayogera n’eddoboozi ery’omwanguka eryava mu muliro, n’ekire, n’ekizikiza ekikutte ennyo; teyayongerako birala. Bw’atyo n’agawandiika ku bipande bibiri eby’amayinja, n’abinkwasa.\n23 Bwe mwawulira eddoboozi nga liva mu kizikiza, ate ng’olusozi lwaka omuliro, ne musembera gye ndi, n’abakulembeze bonna ab’ebika byammwe, n’abakulu bammwe bonna. 24 Ne mugamba nti, “Laba, Mukama Katonda waffe atulaze ekitiibwa kye n’obukulu bwe, era n’eddoboozi lye ne tuliwulira nga lifuluma wakati mu muliro. 25 Kale, kaakano tufiira ki? Kubanga omuliro guno omungi bwe guti gujja kutusaanyaawo, tufe tuggweewo, singa twongera okuwulira eddoboozi lya Mukama Katonda waffe. 26 Kubanga, ani mu bantu omuntu eyali awulidde ku ddoboozi lya Katonda omulamu ng’ayogerera wakati mu muliro, nga ffe bwe tuliwulidde, n’asigala ng’akyali mulamu? 27 Ggwe, musemberere, owulirize bulungi byonna Mukama Katonda waffe by’anaayogera. Olyoke otubuulire ebyo byonna Mukama Katonda waffe by’anaakugamba. Tujja kubiwuliriza era tubigondere.”\n28 Mukama yawulira ebigambo byammwe, bwe mwayogera nange, Mukama Katonda n’aŋŋamba nti, “Ebigambo abantu abo bye bakugambye mbiwulidde. Byonna bye boogedde bibadde birungi. 29 Singa nno bulijjo emitima gyabwe gibeera bwe gityo; ne bantya, era ne bagonderanga amateeka gange gonna, ne balyoka balaba ebirungi awamu n’abaana baabwe emirembe gyonna! 30 Genda obagambe baddeyo mu weema zaabwe. 31 Naye ggwe sigala wano nange, ndyoke nkutegeeze amateeka gonna n’ebiragiro, by’ojja okubayigiriza babikolerengako nga bali mu nsi gye mbawa okubeera obutaka bwabwe obw’enkalakkalira.\n32 “Noolwekyo mwegenderezenga nnyo, mukolenga nga Mukama Katonda wammwe bw’abalagidde; mulemenga okukyama okulaga ku mukono ogwa ddyo oba ogwa kkono. 33 Mutambulirenga mu kkubo Mukama Katonda wammwe ly’abalagidde, mulyoke mubenga balamu, mugaggawale, era muwangaalenga nga muli mu nsi ejja okubeera obutaka bwammwe obw’enkalakkalira.”


Bukedde Online - Ow'emyaka 13 asimattuse okusaddaakibwa abazigu\nOw'emyaka 13 asimattuse okusaddaakibwa abazigu\nOmuliro ogw'omulundi ogwokusatu gusaanyizzaawo bya bukadde e Kibuye\nPoliisi erinnye eggere mu lukung'aana lwa ...\nOMWANA eyabiddwa e Masaka n'aleetebwa e Kampala abantu abagambibwa nti babadde ne kigendererwa ky’okumusaddaka attottodde ng’okuba omukomole bwe kyamuwonyezza.\nervin Kanyawula eyasimattuse okusaddaakibwa\nKervin Kanyawula (13) nga muyizi ku ssomero lya Land College e Kalisizo ng'asoma S.1 ye yawanedde awatono okusaddaakibwa abantu b'ataasobodde kwetetegera bulungi, oluvannyuma lw'okumubba e Masaka Kaliisizo n'aleetebwa e Kampala kyokka oluvannyuma lw'okumwekebejja ne basanga nga mukomole ne basaalawo okumusuula ku lumu ku nguudo z’omu Kampala abazirakisa kwe baamulonze ne bamuddusa mu ddwaliro e Mulago.\nKanyawula yategeezezza nti baamubye ku Lwakutaano lwa wiiki ewedde era abasajja abaamubbye baabadde bambadde essuuti enzirugavu nga batambulira mu mmotoka ekika kya Harrier nga nayo nzirugavu mu langi.\nYagambye nti okumanya abasajja bano baabadde bagenda kumusaddaaka, baasoose kumuteekako kawero ku nnyindo n'awunga ne balyoka bamwambaza engoye endala oluvannyuma ze yazudde nga si ze yalimu olunaku lwe baamukwata.\nAkulira poliisi y'e Kaliisizo, ASP Peace Nansaba yalabudde abazadde ku bulabe obuli mu kulagajjalira abaana baabwe n'abakuutira okuba abeegendereza.\nYalabudde n'abaana bulijjo okwekengera abantu be batamanyi sinakindi okukuba enduula singa bagezaako okubasendasenda.\nBawambye owa MTN ne bamutta\nAba KACITA beewaanye\nMinisita nâ€™abasuubuzi tebakkaanyizza\nKACITA ewadde Gavt ennaku 17 okukola ku nsonga zaayo


Bukedde Online - RDC w’e Mukono akulembeddemu kaweefube w’okulwanirira ebyobugagga bya disitulikiti\nRDC w’e Mukono akulembeddemu kaweefube w’okulwanirira ebyobugagga bya disitulikiti\nBaze bwe yayingirira eby'okusamize obufumbo...\nAbakungu ba NRM abakulembeddwa RDC Fred Bamwine mu ofiisi ya CAO, James Nkata\nBannakibiina kya NRM nga bakulembeddwaamu ssentebe waabwe e Mukono, Hajji Twahiir Ssebaggala n’omubaka wa Pulezidenti e Mukono Fred Bamwine bakubye olukiiko okukakasa ebizze byogerwa ku ky’okutunda ebyobugagga by’ekitebe kya disitulikiti eno n’okubirwanirira.\nRDC Fred Bamwine n'abakungu abalala nga balambula ekizimbe omuterekebwa eddagala\nEbimu ku bino kwe kuli ettaka n’ebizimbe ebitudde ku kitebe kya disitulikiti eno era nga bino we bibeereddewo, ng’ ettaka eririko ennyumba z'abasawo lyo lyatundibwa dda, nga n’ettaka okutudde ekitebe kya disitulikiti eno lyatemebwamu poloti ezisoba mu 43 ezirindiridde okugenda ku katale olwo ekitebe kisigaze yiika ttaano.\nBano baasoose kulambula kizimbe kya gavumenti omuterekebwa eddagala nga kino kyasangiddwa mu mbeera embi era ng’akulira abakozi e Mukono, James Nkata yalagira kibalirirwe bamanye ensimbi ezikigyaamu oluvannyuma kitundibwe.\nEno baasanze tekyaterekebwayo ddagala okuggyako ebisanduuke ebiweddemu era ng’ekizimbe kyetaaga kuddaabirizibwa.\nRDC Bamwine ng'aliko ensonga z'annyonnyola\nOluvannyuma baayolekedde ew'akulira abakozi e Mukono, James Nkata abannyonnyole lwaki yalagira ekizimbe kibalirirwe ate nga kaliisoliiso yali yawandiika ng’ayimiriza okutunda ebyobugagga bya disitulikiti eno, n’asaba abakungu ba NRM bano okumukkiriza abannyonnyole olwo ne beesogga akafubo akatakkiriziddwaamu bannamawulire.\nBakansala baagambye nti, baayisa ekiteeso eky’okusalamu ekyapa kya disitulikiti oluvannyuma lw’ebbanja okulinnya okutuukira ddala ku bukadde 215 aba Buganda Land Board e Mengo ze babanja era ne beekwasa nti, ebitongole bya gavumenti ebirala nga ofiisi ya RDC, kkooti, NIRA, ekkomera ly’e Kawuga n'ebirala bingi byali tebisasula ssente za bupangisa.\nBbookisi enkalu ezitereka eddagala ezaasangiddwa wabweru w'ekizimbe omuterekebwa eddagala\nAbamu baateesezza nti, wabeewo n'ebimu ku byobugaga bya disitulikiti ebiba bitundibwa nga lufula y’e Kyetume, ekizimbe omutundirwa eddagala lya gavumenti n’ebirala basobole okusasula amabanja agabali mu bulago n’okumaliriza ekitebe kya disitulikiti eno.\nRDC w’e Mukono, Fred Bamwine yagambye nti oluvannyuma lw’okuwandiikira kaliisoliiso wa gavumenti ku byali bigenda mu maaso ku nsonga zino, yaweebwa ekiragiro eky’okwogera n’akulira abakozi ku kitebe kya disitulikti eno, James Nkata obutabaawo kitundibwa kyonna era nga si wa kukkiriza nsonga eno kugenda mu maaso okutuusa nga gavumenti y’ewadde obuyinza.


Bukedde Online - Museveni akunze abavubuka ku kweggya mu bwavu\nAbantu b'e Iganga beeyiye ku nguudo nga Bo...\nPulezidenti Museveni e Bukedi.\nPULEZIDENTI Museveni asabye abavubuka okulonda abakulembeze abalina entegeka z'okubaggya mu bwavu okusinga okwesiba ku beeyita abavubuka kyokka nga tebalina ntegeka ebakulaakulanya.\nYabyogedde asisinkanye abavubuka mu bitundu bye Bukedi abaavudde mu disitulikiti ye Tororo, Butaleja, Busia, Budaka, Kibuku, Pallisa ne Butebo abaakuhhaanidde mu kisaawe ky'essomero lya Mbale SS. Museveni yalabudde abavubuka okwewala abantu nga Bobi Wine kuba tasobola wadde okwogera ku ssente z'abavubuka mu Palamenti, okuggyako okusasaanya obulimba.\nPulezidenti Museveni ng'asisinkanye abakulembeze b'abavubuka e Bukedi.\nYagambye nti Gavumenti ya NRM efubye okulaba ng'abakyala n'abavubuka baweebwa ssente z'okwekulaakulanya wadde nga ye si muvubuka. Ab'e Bukedi yabakuutidde okulwanyisa obwavu nga batandikira mu maka nga bayita mu kulima n'okulunda ebintu eby'enjawulo.\nPulezidenti yasuubizza okukolera abavubuka ebintu eby'enjawulo ng'abanaaba babanguddwa mu masomo ag'enjawulo e Kyankwanzi baakuweebwa emirimu. Abavubuka bonna baakuganyulwa mu ssente z'emyooga ezigenda okuweebwa ebibiina by'obwegassi mu buli konsitityuwensi.\nOkusoomoozebwa okukyaliwo mu bavubuka ng'ebbula ly'emirimu kiri mu kukolwako nga Gavumenti eyita mu nteekateeka ez'enjawulo ng'okuzimba amakolero agajja okubawa emirimu n'okubatandikirawo ebifo ku magombolola ebibangula emirimu egy'enjawulo egy'omu mutwe.\nBenard Odoi Onen akwatidde NRM bbendera okuvuganya ku kifo ky'omubaka w'abavubuka b'obuvanjuba yasiimye Pulezidenti olwa kaweefube w'okubakulaakulanya gw'ataddewo. Yanokoddeyo eky'okuwa bbasale abaana abava mu maka agateesobola, okusoma kw'obereere mu siniya ne pulayimale nga n'okusoma mu matendekero g'ebyemikono kugenda kufuuka kwa bwereere.\nAbavubuka bafunye ssente z'okwekulaakulanya awamu n'amakolero agabawadde emirimu. Abavubuka baasabye Pulezidenti akkirize bakyaleko mu emu ku ffaamu ye, kibayambe okwongera okubangulwa mu by'obulimi n'obulunzi.\nOmuwummuze mukolere bino aleme â€˜kwebbowaâ€™\nOkulya ku ssente zâ€™okola kikuyamba okukulaakulana\nMuseveni alumbye abâ€™e Mmengo okumuyita omubbi wâ€™ettaka


Bukedde Online - Aba People Power bawaze\nLukwago alaze minisita wa Kampala ebintu 10 kw'aba assa essira\nABAAKAKIIKO k’ebyokulonda olwasisinkanye abakulembeze b’ekisinde kya People Power ekikulirwa Robert Kyagulanyi Sentamu (Bobi Wine) ne bawaga.\nBobi wine(wakati), Ssennyonyi (ku ddyo) n’aba People Power oluvannyuma lw’okwogerako ne bannamawulire.\n"Tugenda kuddamu okufulumya enteekateeka mu bifo gye twali tutegese okwebuuza ku Bannayuganda.\nMu kaweefube waffe ow'okuvuganya ku ky'obukulembeze bw'eggwanga," Bobi wine bwe yategeezezza. Bino yabyogeredde mu lukuhhaana lwa bannamawulire lwe yatuuzizza e Kamwokya oluvannyuma lw'okusisinkana abakulira ebyokulonda ku Lwokuna.\nOmulamuzi Simon Byabakama, akulira akakiiko k'ebyokulonda yategeezezza bannamawulire nti ekigendererwa ekikulu mu nsisinkano eno kyabadde kya kussaawo mpuliziganya ennuhhamu wakati wa People Power ne poliisi.\nBobi wine yagambye nti oluvannyuma lw'okwemulugunya ku ngeri poliisi gy'ebadde ebayisaamu, abakulu basuubizza okukyusa.\nOmwogezi wa People Power, Joel Ssenyonyi yagambye nti, bagenda kutandikira Gayaza awaali wategekeddwa olukiiko olwayiibwa poliisi, n'oluvannyuma batalaage ebitundu by'eggwanga eby'enjawulo.\nYannyonnyodde nti beekubidde enduulu eri akakiiko k'ebyokulonda ku bintu poliisi by'ebasaba ebitasoboka, n'ekigendererwa eky'okubalemesa.\nBano era balumiriza abakozi ba Gavumenti omuli ba RDC, DPC, GISO, PISO ne bannamagye okulumba bannannyini bifo bye baba bapangisizza ne babalagira okusazaamu enkiiko n'okubatiisatiisa.\nAte ye munnamateeka wa People Power, Asuman Basalirwa yagambye nti ssinga poliisi emenya endagaano eyatuukiddwaako, baakuvaayo ensonga bazikoleko mu ngeri yonna esoboka.\nAmyuka omwogezi wa poliisi mu ggwanga, Polly Namaye yagambye nti weebali okulaba nga buli kimu kitambula bulungi.\nBobi Wine yawerekeddwaako bannamateeka be okuli; Asuman Basaalirwa, Deus Lubongoya, Benjamin Katana, Flavia Kalule akulira abakyala mu People Power n'omwogezi Joel Ssenyonyi.\nPoliisi yakiikiriddwa amyuka omuduumizi waayo mu ggwanga, Gen. Sabiiti Muzeyi, Asuman Mugyenyi akulira ebikwekweto mu poliisi, Patrick Onyango n'abalala. Waabaddewo okunyweza ebyokwerinda era poliisi yeetoolodde ekifo kyonna.\nABADIVENTI basabye Katonda okutonnyesa enkuba eggwanga liwone ekyeya n'enjala: Babadde mu lukung'aana e Namboole\nSsaabasumba Lwanga yennyamidde ku buseeguobweyongedde\nEngeri supamaketi gye zinyagamu bakasitoma\n'Ayagala okumbuuzaako nkubiraako ku 0753...'\nOmusajja atantya jjangu ongezeeko...\nNnyirira okukira ekibala kya 'appo'


Omulonzi awaabye lwa tteeka ku bisiyaga | Dembe FM 90.4\nOmulonzi awaabye lwa tteeka ku bisiyaga\nPalamenti ekubiddwa mu mbuga z’amateeka lw’ababaka okwebulankanya mu kuyisa etteeka ku bisiyaga nga 20 December omwaka oguwedde\nEtteeka lino lyasazibwamu kkooti lwababaka abaaliyisa okuba nga baali tebawera bassalira.\nPeter Nalonda nga Yinginiya era omu ku baziyiza obuzzi bw’emisango ku kyalo Kirombe Butabika mu division ye Nakawa ayagala Kkooti eyimirize gavumenti okukozesa ensimbi y’omuwi w’omusolo okusasula abaawaaba omusango gw’okusazaamu etteeka lino olw’ababaka obutawera.\nNalonda ayagala kkooti eragire ababaka bonna basasule ssente zino oluvanyuma lw’abawaaba okusinga omusango gw’okusazaamu etteeka ku bisiyaga olw’ababaka obutawera bassalira ku baalina okuyisa amateeka.\nAgamba ababaka bano baweebwa bulungi amateeka gebalina okugoberera nga bakole emirimu gyaabwe okuli okwetaba mu ntuula za palamenti kale nga bano basaana okusasula olw’okwebulankanya nga etteeka ekkulu bwerityo liyisibwa.\nNalonda ayagala Kkooti erangirire nti ekikolwa ky’ababaka bano kyenkanankana n’okulya munsi olukwe, okukozesa obubi ofiisi yaabwe ssaako n’okufiirizibwa gavumenti obulindo bw’ensimbi.\nNga August 1st 2014 Kkooti etaputa ssemateeka y’asazaamu etteeka ku bisiyaga lwababaka butawera nga etteeka lino liyisibwa.


Bukedde Online - Abaagala ekya Besigye bateereddwaako obukwakkulizo\nAbaagala ekya Besigye bateereddwaako obukwakkulizo\nAbadduukiridde Kiprotich baweze; Vision Group ekyanusondera.\nMmengo eyisizza bajeti ya buwumbi 38\nAdded 14th August 2012\nABEESIMBYEWO okuvuganya ku kifo kya pulezidenti w’ekibiina kya FDC bassiddwaako obukwakkulizo\nABEESIMBYEWO okuvuganya ku kifo kya pulezidenti w’ekibiina kya FDC bassiddwaako obukwakkulizo bwe balina okutuukiriza okusobola okuvuganya mu bwesimbu.\nBuli eyeesimbyewo alagaddwa okulekulira ekifo ky’obukulembeze mu kibiina.\nBino omwogezi w’ekibiina kino omubaka Wafula Oguttu yabitegezezza olukungana lwa bannamawulire olwatudde ku kitebe ky’ekibiina kino e Najjanankumbi ku mande.\nOguttu yategezezza ng’abasunsuddwamu abasatu okuvuganya ku kifo kino bwebatandika kampeyini wiiki eno, nga zakumala emyezi essatu miramba okutuusa nga November 20,2012.\n“ Kampeyini bwezinagwa olukiiko lw’abakiise lujja kutuula nga November 22,2012 okulonda omukulembeze omuggya okudda mu kifo Dr Kiiza Besigye,” Oguttu bweyagambye.\n“Era amateeka g’ekibiina gagamba nti eyesimbyewo yenna bwaba alina ekifo kyonna kyaddukanya, alina okulekulira obukulu obwo bwatyo nayingira okuvuganya nga tewali nkizo yonna gyalina ku banne,” Oguttu bweyagaseeko.\nKino kitegeza nti Nandala Mafabi alina okuva mu kifo ky’okukulira oludda oluvuganya mu palamenti, Geofrey Ekanya ave ku ky’obuwanika bwekibiina ate Gen Mugisha Muntu, akola ng’omukunzi w’abantu mu kibiina kino, akiveeko.\nMu lukungana lwe lumu Oguttu yagambye bo ng’aba FDC bagala pulezidenti Museveni amenyewo byeyayogedde nti ekibiina kyenyigira mu kubba obululu.\n“Aba NRM bebali bategeka okubba obululu naye netubalemesa, Kayihura yakyuka atwala poliisi y’e Kasese era nakulira ebyokulonda naye nakyusibwa ng’ebula wiiki okulonda kutuuke,” Oguttu bweyewozezaako ng’ekibiina kye bwekitalina busobozi bwakuba kalulu.\nEra abakungu b’ekibiina kino basabye gavumenti eteeke ensimbi eziwera mu by’emizannyo kubanga byangu byakuzimba omwoyo gw’eggwanga okusimba okuteekawo omusimbi okusomesa abantu mwoyo gwaggwanga.\n“Omudduusi waffe Kiprotich yatukoze bulungi ng’eggwanga era tumuyozayoza. Wano gavumenti w’erina okukyusiza enkola eggye omusimbi oguli mu maka ga pulezidenti okusomesa mwoyo gwa ggwanga, eziteeke mu mizannyo,”\nBamwenda Toterebuka omumyuka w’omwogezi w’ekibiina kino bweyategezezza.\nToterebuka yasabye gavumenti efule Kiprotich omuzira w’eggwanga lino olw’ekitiibwa kyeyaritusizaako.\nAba bbaasi za Pioneer bakutte abakozi abajingirira lisiiti\nAba Pioneer Bus basuubizza okuddamu okukola mu wiiki 2\nBbaasi n''eggaali y''omukka bitandise okusaabaza abantu


Bukedde Online - Magogo azzeeyo ku butaka gy'azaalibwa ne bamwaniriza n'emizira\nMagogo azzeeyo ku butaka gy'azaalibwa ne bamwaniriza n'emizira\nCheptegei ne Nakaayi babaaniriza nga bazira...\nNakaayi awangudde eky'omuzannyi wa September...\nFIFA olwamaze okumukaliga emyezi ebiri nga teyeenyigira mu mupiira, Moses Magogo, abadde pulezindeti wa FUFA, yasibidde ku butaka mu disitilikiti y’e Buyende.\nMagogo (mu ssaati ya bulu) g’aliko byannyonnyola.\nAbataka ba Budiope East olwamaze okumwaniriza, Olwomukaaga n’alumalako ng’ataalaga ebyalo okuggumiza omulamwa gwe ogw’okulondoola abaana abalina ebitone naddala mu mupiira.\nMu byalo bye yalambudde mwabaddemu; Gwaase, Ngandho, Kitukiro, Bumogoli ne Irundu, n’akubiriza abazadde obutagaana baana kwenygira mu mizannyo naddala gye balinamu ttalanta, kubanga gisobola okubagasa mu biseera eby’omu maaso.\n“Omwana ky’atandika nakyo ky’akula nakyo. Mubaleke boolese ttalanta ezijja okuvaamu ebirungi mu maaso, nammwe abazadde mufunemu,” Magogo bwe yagambye, n’akubiriza n’abavubuka okwenyigira mu mirimu egivaamu ensimbi mu kifo ky’okwenyigira mu ludo n’amatatu.\nEkibonerezo kya Ying. Magogo kyatandise nga October 10, nga kitwaliramu n’okuwa engassi ya doola 10,000 (37,000,000/-) z’alina okusasula mu nnaku 30.\nOmubaka Allan Ssewanyana (Makindye West), ye yatwala Magogo mu FIFA, ng’amulanga kutunda tikiti za World Cup mu ngeri y’amagendo, sso nga yalina kuziguza Bannayuganda ku nsimbi ensaamusaamu, basobole okunyumirwa empaka zino ezaali mu Brazil mu 2014.\nEng. Moses Magogo,


Bukedde Online - Aba People Power bavuddeyo ku by'okwegatta ne bye basuubira\n▶ Abaana abakoze ebibuuzo eby'akamalirizo musigale nga mukyali...\nOkugattika ebirime kye kikuumidde abalimi emabega -Minisita Ssempijja...\nObulabirizi bw'e Namirembe buyingidde mu nkaayana z'ettaka ly'ekkanisa...\nMicheal Azira naye annyuse omupiira gw'eggwanga\nAba People Power bavuddeyo ku by'okwegatta ne bye basuubira\nAbesenza mu ntobazi e Makindye NEMA ebasengula\nKatikkiro asabye Gavt eggyewo emisolo gy'a...\nABA People Power bagambye nti beetegefu okwerekereza byonna ku lw'obulungi bw’okwegatta n’okutwala obukulembeze mu 2021 kyokka eky'omuntu waabwe Kyagulanyi okulekera Dr. Kiza Besigye ekyo tekijja kusoboka.\nBino biddiridde Besigye ne Bobi Wine okulangira bwe baagasse ne banjula enkolagana empya gye baayise 'United Forces of Change' ekitegeeza amaanyi ageegasse awamu okuleetawo enkyukakyuka wansi w'ehhombo gye batuumye 'No Nedda'.\nPulezidenti wa FDC, Patrick Oboi Amuriat yasinzidde ku mukolo gw'okutongoza enteekateeka eno n'agamba nti okwegatta kuno kugenda kubaamu enjuyi zonna okubaako bye zeerekereza ku lw'obulungi bw'okwegatta.\nKino abamu ku bawagizi ba People Power baakitutte ng'okutegeeza nti aba FDC baagala kuzannya Bobi Wine buzannyo okukomyawo Dr. Kizza Besigye okukwatira ebibiina eby'oludda oluvuganya bendera mu kalulu aka 2021.\nOmubaka Medard Lubega Sseggona Kalyamaggwa ( Busiro East) yagambye nti Bobi ne Besigye okwegatta kabonero kalungi era kino Bannayuganda bangi babadde bakiyayaanira wabula ku ky'obukulembeze bw'eggwanga mu kiseera kino, Bobi Wine yaaliko.\nFrancis Butebi Zaake( Mitaya Minisipality) Nze nga zaake abawagizi benkyukakyuka mbasuubiza ekintu kimu kuguma kuba mu kisenge we twabadde nga tulangirira okwegatta waabaddewo omuntu omu yekka eyalangirira edda nga bw'agenda okuvuganya ku bwapulezidenti bw'e-ggwanga lino era ffe tusuubira kimu kufuna buwagizi n'okugenda mu maaso.\nNaye nga tukyatuula era tugenda kuteesa ku bintu bingi eby'o-mugaso ebituyamba ate nga biyamba ne Bannayuganda kuba be bamu kubasinga okutukkiririzaamu. Tetwagala kukola kusalawo ate balabe nga be tuliddemu olukwe.\nMoses Bigirwa yagambye Bobi Wine asensedde nnyo mu mitima gy'abantu.\nYagambye nti eky'ani agenda okusuuza Museveni entebe, abantu bakkaanya dda nti ye Bobi Wine ssi Besigye Fred Nyanzi, okwegatta okwakoleddwa tekulina kye kugenda kukyusa mu nteekateeka zaffe ze tulina kuba twasaawo dda akakiiko k'ebyokulonda akasunsula abantu ekyo tetukyadda mabega.\nKyokka Pulezidneti wa DP Nobert Mao yagambye nti omukago gwa Besigye ne Bobi Wine tegunatuuka ku kinnyusi ddala DP kwegwetagira kugwetabamu.\nYagambye nti gukyaali ku ddala lya kuvumirira bikolobero bya Gavumenti n'okubirwanyisa, omutendera DP gwe yavaako edda.\nYagambye nti Besigye ne Bobi tebannaba kutuuka ku mutendera DP gw'eyagala ogw'okulaga ani ku babiri asaliddwaawo okulekera munne avuganya ku bwapulezidenti.\nYalaze nti okukolera awamu kirungi era kiwa essuubi ddene ery'okuwangula Pulezidenti Museveni kyokka okusinziira ye bwe yalaba enteeseganya ezaaliwo mu The Democratic alliance (TDA) ezaali e Ntinda yafuna ekyokuyiga kinene nti takyayagala kwetaba mu bintu bikyamuukiriza bawagizi nga tebigenda kuvaamu bibala birungi.\nApollo Kantinti owa FDC eyali omubaka wa Kyadondo East, ogwo omukago teguliiyo, balimba. Yagambye nti, "nze sigukiririzaamu ngenda kusigala nga noonya kalulu kange ka Kyaddondo East kubanga tewali muntu gwesobola kulekera wadde ndi wa FDC, emikago mingi gigudde, lwaki batugamba nti guno gwe gunaakola?"\nUnited Forces of Change\nOmubaka Medard Lubega Sseggona Kalyamaggwa\nFrancis Butebi Zaake\nBesigye Fred Nyanzi\nEbikulu ebisuubirwa mu mwaka 2016\nBUKEDDE W'OLWOKUTAANO AFULUMYE NG'ALIMU GANO\nSsentebe w'e Ntebe alayidde ne yeeyama ku nkulaakulana\nBobi Wine ne Besigye beegasse: Bakkaanyizza okukolera awamu\nEngeri omuyaga gwa Bobi Wine gye gukyusizza akalulu\n▶ Abaana abakoze ebibuuzo ...\n▶ NEZIKOOKOLIMA: Abaana abakoze ebibuuzo ebyakamalirizo musigale nga mukyali baana awaka.\nOkugattika ebirime kye kiku...\nMINISITA w'obulimi obulunzi n'obuvubi, Vincent Ssempijja asinzidde mu disitulikiti y'e Bukomansimbi n'ategeeza...\nObulabirizi bw'e Namirembe ...\nOBULABIRIZI bw'e Namirembe buyingidde mu nkaayana z'ettaka ly'ekkanisa e Kyanja n'ebugumya Abakristaayo okusigala...\nMicheal Azira naye annyuse ...\nMICHEAL Azira agucangira mu kiraabu ya New Mexico United yeegasse ku bassita ba Cranes babiri abakannyuka omupiira...\nAfulumira mu kapiira alaajanye\nOMUVUBUKA ow'emyaka 32 alaajana oluvannyuma ly'okumulongoosa ekyenda n'atawona nga kati yeetaaga obukadde butaano...


Bukedde Online - Zitujja eηηoma zitujja lwa ssente .... ez’abavubuka!\nAbatta bazadde baffe nga tulaba bali ku kyalo...\nEkyama ky'amaanyi ga Bobi Wine kiri waka...\nGAVUMENTI yatandika okugabira abavubuka ssente ezitakka wansi wa bukadde butaano ez’okwekulaakulanya naye nga ssente zino zigabibwa abeekozeemu ebibiina.\nBano ssente obukadde 5 ze baafuna baagulamu bivuga.\nAbavubuka abagezigezi olwategeera kino ne beekolamu obubiina ne bafuna ssente ez’amangu.\nWabula mu kifo kyokwekulaakunya abamu baazeegabanya obulamu, abamu ne bawasa era bangi ssente ezaali ez’okubayamba ate zaabaleetera bizibu ng’endwadde n’okusibwa n’ebibiina bye baakola ne bigwa.\nWabula waliwo abamu abaganyuddwa mu ssente zino nga Martin Kinene, ssentebe w'ekibiina kya Lucky Stars ekisangibwa e Wankulukuku.\nMu kibiina kino bazina amazina g'ekinnansi, okuzannya emizannyo n'okuyimba ssaako okusanyusa abantu ku mikolo.\nKinene y’omu ku bavubuka abasoba mu 100,000 abaganyuddwa mu ssente z’abavubuka era anyumya bwati; Ekibiina kino nakitandika emyaka musanvu egiyise era tulimu abavubuka abasoba mu 45 n'abaana.\nBwe twawulira omukisa gw'okufuna ssente okwekulaakulanya nalabira ddala nga mukisa kubanga ebintu bye twali kuzozesa byali tebitumala ate nga mu bizinensi y’okusanyusa abantu ebivuga bya mugaso.\nFFE SSENTE ZITUBBUDDE\nEbintu nga jjenereeta, eηηoma twali tweyazika byeyazike era nga kino kitutwalako ssente mpitirivu.\nKu ntandikwa ya 2015 ekibiina kyaffe twakiwandiisa mu mateeka era ne tusaba ssente z'abavubuka ku munisipaali e Lubaga ne tufuna obukadde butaano.\nKu zino twagulako seeti z'eηηoma eηηanda bbiri ku bukadde bubiri, ne tugulako jjenereeta, ebidongo ebitabula emiziki (amplifi er) abantu bye batupangisaako bya bukadde bubiri n'engoye ze tukozesa okutungamu engoye zaffe ze tukoleramu emirimu.\nLuli bwe twali tukyeyazika ebintu nga tufi irwa ssente ne diiru nnyingi kubanga abantu abamu baagaananga okutuwa emirimu olw’okutya nti tuyinza obutafuna bikozesebwa biri ku mutindo ne twonoona emikolo gyabwe.\nKati buli kye tukozesa kyaffe era n’emikono gye tugendako gyeyongedde obungi .\nOluusi tweyawuzaamu ebibinja buli kimu ne kibaako omukolo gwe kikolako kuba kati ebikola tulina ebimala era ne ssente tufissa eziwera kati lwa ssente ezaatuweebwa.”\nMu bitundu by’eggwanga eby’enjawulo, abavubuka babadde beekolamu ebibiina ne bafuna ssente zino.\nOkugeza mu mwaka 2014/2015 pulojekiti lwe yatandika, abavubuka 15 abeegattira mu kibiina kya Nyabitote Goat Rearing Project ekisangibwa mu ggombolola y’e Nyabubare e Rukungiri baafuna 5,486,511/- ne bagulamu embuzi 40.\nWe twogerera bakyalinawo embuzi 25 naye nga baakasasulako 2,470,000/-.\nAte bammemba 10 ab’ekibiina kya Katikamwe Goat Rearing Project ekisaangibwa mu ggombolola y’e Kyabugimbi e Bundibugyo baafuna 6,150,300/- mu mwaka gwe gumu.\nBano baagulamu embuzi 30, naye kati balinawo embuzi 20 era baakasasulako 2,080,000/-.\nDiana Naturinda akwanaganya pulogulaamu ya Youth Livelihood Programme eyamba abavubuka agamba nti okusinga baluubirira abali wakati w’emyaka 18 ne 30.\n“Abanaafuna ssente zino bateekwa kubeera nga bali mu bifo eby’omugotteko, oba abavubuka bazadde abeerabirira abaana baabwe, abalina obulemu, abamalirizza siniya oba amatendekero aga waggulu oba abavudde mu masomero nga tebamalirizza. “Ssente ze twakasaasaanya mu bavubuka ziwera obuwumbi 256 era abavubuka 11,503 be baakazeewola,” Naturinda bwe yagambye.\nYadde ng’ebiseera by’eggwanga eby’omu maaso biri mu mikono gy’abavubuka era nga ne Gavumenti yateekawo ssente okwongera okutumbula embeera zaabwe bangi ku bo omukisa guno guyinza okubayita mu ngalo.\nABAVUBUKA BAKYALI KIZIBU\nMuky. Ruth Biyinzika ow’ekibiina kya Private Sector Foundation ekiwabula abantu mu bya bizinensi agamba nti obuzibu obusinga mu bavubuka kwe kwagala okufuna amangu n’okumansamansa ssente ne balowooza nti mu mwaka gumu osobola okuba ne ssente ennyingi ezikugaggawaza.\nAgamba nti abavubuka bafuna ssente nga balina bizinensi ze batandika n’ebirowoozo by’okuzikulaakulanya naye oluzifuna baagala mu myaka ebiri babeere ku ddaala limu n’abamaze emyaka 10 mu bizinensi emu.\n“Ekintu bwe kitakola mu bbanga ettono bakivaako buvi kubanga tebalina mwoyo gwa kuguminkiriza ate abamu bw’obawa omulimu ebiseera babimala ku ssimu, facebook ne whatsApp n’okwogera ne mikwano gyabwe mu kifo ky’omulimu okuguwa obudde bwabwe bwonna,” Biyinzika bwe yagambye.\nNaturinda yagambye nti ekimu k,u bizibu bye basanze, abavubuka basaba ssente nnyingi okusinga ze bagenda okukozesa; ku magombolola bazudde abalya ssente zino oba okuwandiisa ebibiina by’abavubuka eby’empewo; ate n’abavubuka abaasaba ssente okukola ebyobulimi n’obulunzi ekyeya ekibaddeyo omwaka oguwedde kibakosezza nnyo nti abamu ssente zaabayamba kitono.\nSam Kisitu eyawummula obusomesa e Nabbingo agamba: Nga tukyalina abavubuka abataayaaya ku nguudo ate nga bamanyi engeri yokka gye balina okwebeezaawo ya kubba bantu ne bw’obagabira ssente mpaawo ky’okyusa.\nGavumenti etandikewo pulojekiti ey’okuyamba abali ku nguudo era babatwaleko mu babudaabuda babayambe okukyusa mu ndowooza zaabwe eyambe ku kizibu ky’obubbi n’okukozesa ebiragala.\nSwaibu Lubega Wagwa, RDC w’e Mpigi yagambye nti ekiremesezza ssente z’abavubuka, bangi bwe bazifuna tebazissa kw’ekyo kye baazisabira, bangi bakolamu byabwe.\nYagambye nti abamu bawasaamu bakazi, okuzeegabira oba okuzirwanira. Mpigi y’emu ku disitulikiti ezirina ekizibu ky’abavubuka obutazza ssente ze baabawa mu pulogulaamu eno.\nJanuary w’omwaka guno we yatuukira ng’ebibiina 43 biweereddwa ssente obukadde 354.3.\nKyokka ng’obukadde 18.8 ze zaali zikuηηaanyiziddwaako.\nEkizibu kye kimu kye kiri ne mu disitulikiti endala nga Masaka, Kalungu, Bukomansimbi ne Lyantonde ekyawaliriza n’abakulira pulojekiti eno okukwata abamu ku bavubuka abaakozesa obubi ssente zino.\nOmwaka oguwedde, abakulembeze b’ebibiina by’abavubuka e Tororo nabo baakwatibwa lwa kubulankanya obukadde 632.\nOmuwandiisi w’enkalakkalira owa minisitule y’ekikula ky’abantu, Pius Bigirimana, gye buvuddeko yawandiikidde ba CAO ku disitulikiti ng’abalaalika okuyimiriza okuwa disitulikiti ssente zino bwe kiba ng’omwaka guggwaako nga tebakung’aanyizza waakiri ebitundu 50 ku buli 100 ku ssente abavubuka ze baweereddwa.\nOmubaka De nis Obua (Ajuli County) era naye eyali akiikirira abavubuka b’obukiikakkono mu Palamenti yagambye nti ebisaanyizo birina okumyumyulwamu.\n“Olaba ekibiina nga kifunye obukadde 10, kyokka nga kikola ebintu bye bimu n’ekirala ekifunye obukadde obutaano ne weewuunya!,” bwe yagambye.\nKyokka Julius Tamale, omunoonyereza okuva mu yunivasite e Makerere alowooza nti ssente z’abavubuka zandissiddwa mu bibiina bya bwegassi, olwo zijja kuyamba abavubuka abasinga obungi.\n“Bw’oba toziwadde bibiina bya bwegassi, waakiri ziweebwe abavubuka kinnoomu, abakakasizza nti balina omwoyo gw’okutandikawo emirimu kubanga si buli omu nti alina obukugu obwo,” bwe yagambye.


Bukedde Online - 'Ssegawa, twasomoka Lwera tuve mu mpalana tukole'\nTica Tica kale bba!\n‘Ssegawa, twasomoka Lwera tuve mu mpalana tukole’\nKYADDAAKI abayimbi Matthias Walukagga ne Vincent Ssegawa bakomezza ebya ‘gundi ondoga, sisobola kukukwata mu ngalo wadde okuyimba naawe ku siteegi emu’’ ne beegwa mu kifuba n’okwesika mu mikono nga bwe bagamba nti kati ne bw’obawa emmere ku ssowaani emu bagirya ng’eno bwe balasa oluboozi n’ebakka bulungi mu ntumbwe. Abayimbi bano baludde nga tebalima kambugu nga beekwasa omu okubba mukazi wa munne, okumulyamu olukwe n’ebirala.\nLumu Rev. Fr. Joseph Lugobe owa St. Agnes e Makindye yagezaako okubatabaganya nga basabira omugenzi Herman Basudde ne beerema. Ku Lwomukaaga enduulu yasaanikidde Bat Valley Theatre, Walukagga ne Ssegawa bwe bazzeemu okulinnya ku siteegi emu ne bakuba omuziki.\nEkyaddiridde Minisita w’Ebyemizannyo n’abavubuka e Mmengo, Henry Ssekabembe Kiberu kujja ku siteegi n’abagatta ne beesika mu mikono n’okwegwa mu kifuba okulaga nti embiranye eweddewo.\nYabasabye kino kye baakoze mu nnamungi w’omuntu kibeere kya ddala beewale okuddamu okuyombera mu kkubo.\nBaabadde mu kivvulu kye baatuumye ‘‘Basisinkanye mu kkonde evvannyuma’’ nga bali ne bannakatemba ba Bakayimbira Dramactors omuli: Charles Ssenkubuge ne Andrew Benon Kibuuka wamu n’aba Ssuubi Entertainement ekikulirwa Hajji Ashraf Ssemwogerere.\nMinisita yagambye nti abayimbi bano bakoze kinene okusomesa abantu n’okukyusa eggwanga nga bayita mu nnyimba n’abasaba okukomya entalo.\nYaboogeddeko ng’abalanzi abafuna okwolesebwa kw’ebiriwo n’ebirijja era abalwanirizi b’eddembe. Yabasabye okukomya obucaayi n’entalo. Wabula abantu baavuddeyo nga bagamba nti kabasuubire nti tebali ku malya nsimbi. Kibuuka yagambye nti bakyaliyo ku Bat Valley Theatre wiikendi eno.\nLumu Rev. Fr. Joseph Lugobe\nAbakristaayo b'e Mpereerwe banoonya ssente okuzimba eddwaaliro ery'omulembe\nMuseveni atongozza enteekateeka y'okugaziya eddwaaliro Mulago